title: 2014/285/YUTP: Poliittisten ja turvallisuusasioiden komitean päätös EUTM Mali/2/2014, annettu 13 päivänä toukokuuta 2014 , kolmansien valtioiden osallistumisen hyväksymisestä Malin asevoimien kouluttamiseen osallistumista koskevaan Euroopan unionin sotilasoperaatioon (EUTM Mali)

text:
               17.5.2014

               FI

               Euroopan unionin virallinen lehti

               L 147/70

         POLIITTISTEN JA TURVALLISUUSASIOIDEN KOMITEAN PÄÄTÖS EUTM MALI/2/2014,
   annettu 13 päivänä toukokuuta 2014,
   kolmansien valtioiden osallistumisen hyväksymisestä Malin asevoimien kouluttamiseen osallistumista koskevaan Euroopan unionin sotilasoperaatioon (EUTM Mali)

      (2014/285/YUTP)

   POLIITTISTEN JA TURVALLISUUSASIOIDEN KOMITEA, joka
   ottaa huomioon Euroopan unionista tehdyn sopimuksen ja erityisesti sen 38 artiklan kolmannen kohdan,
   ottaa huomioon Malin asevoimien kouluttamiseen osallistumista koskevasta Euroopan unionin sotilasoperaatiosta, EUTM Mali, 17 päivänä tammikuuta 2013 annetun neuvoston päätöksen 2013/34/YUTP (1) ja erityisesti sen 8 artiklan 2 kohdan,
   sekä katsoo seuraavaa:

               (1)

               Neuvosto on valtuuttanut päätöksen 2013/34/YUTP 8 artiklan 2 kohdan nojalla poliittisten ja turvallisuusasioiden komitean (PTK) tekemään asiaankuuluvat päätökset kolmansien valtioiden osallistumisehdotusten hyväksymisestä.

               (2)

               Georgian, Moldovan tasavallan ja Montenegron osallistumista koskevien EU:n operaation komentajan ja Euroopan unionin sotilaskomitean suositusten perusteella Georgian, Moldovan tasavallan ja Montenegron osallistuminen olisi hyväksyttävä.

               (3)

               Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyssä, Tanskan asemasta tehdyssä pöytäkirjassa N:o 22 olevan 5 artiklan mukaisesti Tanska ei osallistu niiden unionin päätösten ja toimien valmisteluun ja täytäntöönpanoon, joilla on merkitystä puolustuksen alalla,

         ON HYVÄKSYNYT TÄMÄN PÄÄTÖKSEN:
   1 artikla
   1.   Hyväksytään Georgian, Moldovan tasavallan ja Montenegron osallistuminen Malin asevoimien kouluttamiseen osallistumista koskevaan Euroopan unionin sotilasoperaatioon (EUTM Mali), ja osallistuminen katsotaan merkittäväksi.
   2.   Georgia, Moldovan tasavalta ja Montenegro vapautetaan suorittamasta rahoitusosuutta EUTM Mali -operaation talousarvioon.
   2 artikla
   Tämä päätös tulee voimaan päivänä, jona se hyväksytään.

      Tehty Brysselissä 13 päivänä toukokuuta 2014.

            Poliittisten ja turvallisuusasioiden komitean puolesta

            Puheenjohtaja

         W. STEVENS

      (1)  EUVL L 14, 18.1.2013, s. 19.


Avis juridique important

|

32001D0887

2001/887/YOS: Neuvoston päätös, tehty 6 päivänä joulukuuta 2001, euron suojaamisesta väärentämiseltä

Virallinen lehti nro L 329 , 14/12/2001 s. 0001 - 0002

Neuvoston päätös,tehty 6 päivänä joulukuuta 2001,euron suojaamisesta väärentämiseltä(2001/887/YOS)EUROOPAN UNIONIN NEUVOSTO, jokaottaa huomioon Euroopan unionista tehdyn sopimuksen ja erityisesti sen 31 artiklan ja 34 artiklan 2 kohdan c alakohdan,ottaa huomioon Ranskan tasavallan aloitteen(1),ottaa huomioon Euroopan parlamentin lausunnon(2),sekä katsoo seuraavaa:(1) Euron käyttöönotosta 3 päivänä toukokuuta 1998 annetussa neuvoston asetuksessa (EY) N:o 974/98(3) vahvistetaan, että euromääräinen käteinen raha lasketaan liikkeeseen 1 päivänä tammikuuta 2002, ja velvoitetaan osallistuvat jäsenvaltiot säätämään riittävät seuraamukset väärien euroseteleiden ja -metallirahojen valmistamisesta ja niiden väärentämisestä.(2) Olisi täydennettävä ja vahvistettava aiemmilla välineillä käyttöön otettua euron suojaamissäännöstöä säännöksillä, joilla varmistetaan tiivis yhteistyö jäsenvaltioiden toimivaltaisten viranomaisten, Euroopan keskuspankin, kansallisten keskuspankkien, Europolin ja Eurojustin välillä euron väärentämistä koskevien rikosten torjumiseksi.(3) Neuvosto teki 29 päivänä toukokuuta 2000 puitepäätöksen 2000/383/YOS rahanväärennyksen estämiseksi annettavan suojan vahvistamisesta rikosoikeudellisten ja muiden seuraamusten avulla euron käyttöönoton yhteydessä(4).(4) Neuvosto antoi 28 päivänä kesäkuuta 2001 asetuksen (EY) N:o 1338/2001 euron väärentämisen torjunnan edellyttämistä toimenpiteistä(5) ja neuvoston asetuksen (EY) N:o 1339/2001 euron väärentämisen torjunnan edellyttämistä toimenpiteistä annetun asetuksen (EY) N:o 1338/2001 vaikutusten laajentamisesta koskemaan niitä jäsenvaltioita, jotka eivät ole ottaneet euroa yhtenäisvaluutaksi(6),ON PÄÄTTÄNYT SEURAAVAA:1 artiklaMääritelmätTässä päätöksessä tarkoitetaan:a) "väärillä seteleillä" ja "väärillä metallirahoilla" asetuksen (EY) N:o 1338/2001 2 artiklassa sellaisiksi määriteltyjä seteleitä ja metallirahoja;b) "rahanväärennyksellä ja euron väärennykseen liittyvillä rikoksilla" neuvoston puitepäätöksen 2000/383/YOS 3-5 artiklassa tarkoitettuja euroon liittyviä toimia;c) "toimivaltaisilla viranomaisilla" jäsenvaltioiden nimeämiä viranomaisia, joiden tehtävänä on tietojen keskittäminen, eritoten kansallisia keskustoimistoja, ja rahanväärennyksen ja euron väärennykseen liittyvien rikosten selvittäminen, tutkinta ja rankaiseminen;d) "Geneven yleissopimuksella" väärän rahan valmistamisen vastustamiseksi 20 päivänä huhtikuuta 1929 allekirjoitettua kansainvälistä yleissopimusta ja sen pöytäkirjaa;e) "Europol-yleissopimuksella" Euroopan poliisiviraston perustamisesta 26 päivänä heinäkuuta 1995 tehtyä yleissopimusta(7).2 artiklaSetelien ja metallirahojen asiantuntijatutkimusJäsenvaltioiden on huolehdittava, että rahanväärennyksen ja euron väärennykseen liittyvien rikosten tutkinnan yhteydessäa) väärennöksiksi epäiltyjen seteleiden tarvittavan asiantuntijatutkimuksen suorittaa asetuksen (EY) N:o 1338/2001 4 artiklan 1 kohdan mukaisesti nimetty tai perustettu kansallinen tutkimuskeskus, jab) väärennöksiksi epäiltyjen metallirahojen tarvittavan asiantuntijatutkimuksen suorittaa asetuksen (EY) N:o 1338/2001 5 artiklan 1 kohdan mukaisesti nimetty tai perustettu kansallinen metallirahojen tutkimuskeskus.3 artiklaAsiantuntijatutkimuksen tuloksen luovuttaminenJäsenvaltioiden on huolehdittava, että kansallisissa tutkimuskeskuksissa ja kansallisissa metallirahojen tutkimuskeskuksissa 2 artiklan mukaisesti suoritettujen asiantuntijatutkimusten tulokset toimitetaan Europolille Europol-yleissopimuksen määräysten mukaisesti.4 artiklaTietojen toimittamisvelvollisuus1. Jäsenvaltioiden on huolehdittava, että Geneven yleissopimuksen 12 artiklassa tarkoitetut kansalliset keskustoimistot toimittavat Europolille Europol-yleissopimuksen mukaisesti keskitetyt tiedot rahanväärennystä ja euron väärennykseen liittyviä rikoksia koskevasta tutkinnasta, mukaan lukien niiden kolmansista maista saamat tiedot. Jäsenvaltioiden ja Europolin on toimittava yhteistyössä sen ratkaisemiseksi, mitkä tiedot on toimitettava. Tiedoista on käytävä ilmi ainakin asianomaisten henkilöiden yksilöinti, rikosten yksilöinti, rikosten havaitsemisolosuhteet, takavarikointitilanne ja yhteydet muihin tapauksiin.2. Rahanväärennyksen ja euron väärennykseen liittyvien rikosten tutkinnassa jäsenvaltioiden toimivaltaisten viranomaisten on tarvittaessa käytettävä väliaikaisen oikeudellisen yhteistyöyksikön tarjoamia palveluja ja myöhemmin Eurojustin perustamisen jälkeen sen tarjoamia yhteistyöpalveluja väliaikaisen oikeudellisen yhteistyöyksikön ja Eurojustin perustamisvälineissä vahvistettujen sääntöjen mukaisesti.5 artiklaVoimaantuloTämä päätös tulee voimaan päivänä, jona se julkaistaan virallisessa lehdessä.Tehty Brysselissä 6 päivänä joulukuuta 2001.Neuvoston puolestaPuheenjohtajaM. Verwilghen(1) EYVL C 75, 7.3.2001, s. 1.(2) Lausunto annettu 23 päivänä lokakuuta 2001 (Ei vielä julkaistu virallisessa lehdessä).(3) EYVL L 139, 11.5.1998, s. 1.(4) EYVL L 140, 14.6.2000, s. 1.(5) EYVL L 181, 4.7.2001, s. 6.(6) EYVL L 181, 4.7.2001, s. 11.(7) EYVL C 316, 27.11.1995, s. 2, suomenkielinen toisinto sellaisena kuin se on oikaistuna (EYVL C 301, 30.9.1998), yleissopimus sellaisena kuin se on viimeksi muutettuna 30 päivänä marraskuuta 2000 tehdyllä pöytäkirjalla (EYVL C 358, 13.12.2000, s. 2).


Avis juridique important

|

31996D0112(01)

96/112/EY: Päätös väliaikaisen tutkintavaliokunnan asettamisesta

Virallinen lehti nro C 007 , 12/01/1996 s. 0001 - 0003

Päätös väliaikaisen tutkintavaliokunnan asettamisesta (96/C 7/01)Euroopan parlamentti, joka- ottaa huomioon Euroopan yhteisön perustamissopimuksen ja erityisesti sen 138 c artiklan,- ottaa huomioon Euroopan hiili- ja teräsyhteisön perustamissopimuksen ja erityisesti sen 20 b artiklan,- ottaa huomioon Euroopan atomienergiayhteisön perustamissopimuksen ja erityisesti sen 107 b artiklan,- ottaa huomioon Euroopan parlamentin, neuvoston ja komission 19 päivänä huhtikuuta 1995 tekemän päätöksen Euroopan parlamentin tutkintaoikeutta koskevista yksityiskohtaisista säännöistä (1),- ottaa huomioon työjärjestyksensä 136 artiklan,- ottaa huomioon yli neljäsosan sen jäsenistä esittämän pyynnön, joka on tämän päätöksen liitteenä, asettaa väliaikainen tutkintavaliokunta tutkimaan yhteisön passitusmenettelyn yhteydessä tapahtuneita väitettyjä rikkomuksia tai väärinkäytöksiä,- ottaa huomioon puhemieskonferenssin 7. joulukuuta 1995 tekemän tätä pyyntöä koskevan ehdotuksen,1. päättää asettaa väliaikaisen tutkintavaliokunnan tutkimaan yhteisön passitusmenettelyn yhteydessä tapahtuneita väitettyjä rikkomuksia tai väärinkäytöksiä,2. päättää, että väliaikainen tutkintavaliokunta antaa parlamentille kertomuksen 12 kuukauden kuluessa tämän päätöksen julkaisemisesta Euroopan yhteisöjen virallisessa lehdessä,3. päättää, että tämä väliaikainen tutkintavaliokunta koostuu 17 jäsenestä.(1) EYVL N:o L 113, 19.5.1995, s. 2LIITE PYYNTÖ VÄLIAIKAISEN TUTKINTAVALIOKUNNAN PERUSTAMISEKSI VÄITETTYJEN YHTEISÖN PASSITUSMENETTELYSSÄ ESIINTYNEIDEN RIKKOMISTEN TAI VÄÄRINKÄYTÖSTEN TUTKIMISEKSI (laadittu puhemieskonferenssin 7. joulukuuta 1995 tekemän päätöksen mukaisesti) EY:n perustamissopimuksen 138 c artiklan mukaisesti allekirjoittaneet jäsenvaltiot pyytävät perustamaan tutkintavaliokunnan tutkimaan yhteisön nykyisessä passitusmenettelyssä esiintyneitä yhteisön oikeuden soveltamiseen kohdistuneita rikkomisia tai väärinkäytöksiä.1. TUTKIMUKSEN KOHDE1.1 Yhteisön passitusmenettelyKuten komission vuosikertomuksessa "Yhteisön taloudellisten etujen suojeleminen petollisten menettelytapojen torjuminen - vuosikertomus 1994" (1) ensimmäisen luvun viidennessä jaksossa vahvistetaan, yhteisön passitusmenettely mahdollistaa tavaroiden siirtämisen tullin valvonnassa kahden pisteen välillä yhteisön alueella vero- ja tullivapaasti ja vapaana kaikista muista yhteisön politiikasta aiheutuvista toimenpiteistä.Menettely perustuu jonkun luonnollisen tai oikeushenkilön nimittämiseen päävastuulliseksi, jonka pääasiallisina vastuualueina ovat vakuuden antaminen tulli- ja muiden maksujen perimisen kattamiseksi säännönvastaisuustapauksissa ja tavaroiden esittäminen hyvässä kunnossa määrätullitoimipaikassa asetetussa määräajassa. Jos passitus katsotaan suoritetun asianmukaisesti, päävastuullinen vapautuu velvoitteistaan.Säännönvastaisuustapauksissa rikkomukseen syyllistynyt henkilö katsotaan kuitenkin, jos hänet voidaan henkilöidä, vastuulliseksi kaikista maksettavista tulleista ja veroista. Muussa tapauksessa maksu vaaditaan päävastuulliselta; lopuksi, jos jälkimmäinen ei pysty täyttämään tätä velvoitetta, toimituksen kattava vakuus takavarikoidaan.1.2 Tämänhetkiset ongelmatTässä asiakirjassa komissio ottaa sen kannan, että passitusjärjestelmästä on tullut sellaisten järjestyneen rikollisuuden verkostojen pääkohde, jotka pyrkivät kehittämään tähän liittyviä petollisia liiketoimia. Näin ollen korkeasti verotettujen tavaroiden, kuten savukkeiden tai muiden yhteiseen maatalouspolitiikkaan kuuluvien tuotteiden, liikkumiseen liittyy epäilemättä erittäin huomattavia riskejä. Neuvosto päätyi samaan johtopäätökseen 23. marraskuuta 1995 antamassaan päätöslauselmassa tullin passitusjärjestelmien tietoteknistämisestä (2)Komission mukaan petollisten menettelytapojen yleisimmät lajit ovat seuraavat:- tavaroiden esittämättä jättäminen määrätullitoimipaikassa ja saattaminen vapaaseen liikkeeseen yhteisön markkinoilla maksamatta määrättyjä tulleja ja veroja,- uskotellaan, että lähetys on esitetty määrätoimipaikassa, väärentämällä tullin hyväksymismerkintä varastetuilla tai väärennetyillä tullileimoilla.Näissä tapauksissa kyseiset tavarat esitetään ja saatetaan vapaaseen liikkeeseen yhteisön markkinoilla ilman, että niistä on jouduttu maksamaan määrättyjä tulleja ja veroja.1.3 Väliaikaisen tutkintavaliokunnan tavoiteHuolestuttuaan tästä ilmiöstä komissio esitti 29. maaliskuuta 1995 tiedonannon "Petos passitusmenettelyssä, ratkaisusuunnitelmat ja tulevaisuuden näkymät" (3). Myös tilintarkastustuomioistuin tarkasteli tätä ongelmaa ja laati tilannetta koskevan analyysinsä ja sen tulokset vuosikertomuksessaan varainhoitovuodeksi 1994. Valitettavasti nämä kaksi asiakirjaa antavat aihetta useampiin kysymyksiin kuin ne pystyvät vastaamaan, erityisesti tämän yhteisön oikeuden soveltamiseen kohdistuvan väärinkäytösten alueen luonteen ja laajuuden osalta.Tämän väliaikaisen tutkintavaliokunnan tavoite on sen vuoksi tutkia näiden väitteiden todenperäisyyttä ja vaikutuksia asianomaisiin hallinnollisiin elimiin, jotta pystyttäisiin laatimaan tarvittaessa suositukset, kuten Euroopan parlamentin, neuvoston ja komission 19. huhtikuuta 1995 tekemän Euroopan parlamentin tutkintaoikeuden yksityiskohtaisia määräyksiä koskevan päätöksen 4 artiklan 3 kohdassa (4) sekä parlamentin työjärjestyksen 136 artiklan 10 kohdassa (5) määrätään.2. YKSITYISKOHTAISET PERUSTELUTEdellä mainituissa asiakirjoissa komissio (4.2 kohta) ja tilintarkastustuomioistuin (1.48 kohta), pantuaan merkille, että kansalliset hallinnolliset elimet ovat vastuussa hallinnollisten tarkastusten ja järjestelmän hallinnan laadusta, panevat myös merkille, että näiden tarkastusten laatu on huonontunut koko ajan viime vuosien aikana.Puutteita hallinnollisessa tarkastustoiminnassa väitetään perussyyksi yhteisöön kohdistuneiden petollisten menettelytapojen vakavaan ja lisääntyvään ilmiöön.Kyseisen hallinnollisen tarkastustoiminnan laadun erittäin huomattavan heikentymisen syyt voidaan esittää seuraavassa kolmessa väitteiden luokassa:2.1 Viivytykset esittämisessä / määräajoista myöhästymisen suvaitseminen- Taloudelliset toimijat ovat vastuussa tavaroiden ja asiakirjojen toimittamisesta määrätullitoimipaikkaan asetetussa määräajassa (esim. 20 päivän kuluessa lentoliikenteessä ja 45 päivän kuluessa merikuljetuksissa). Kuitenkin käytännössä näitä määräaikoja ei näy noudatettavan eikä rangaistuksia näy määrättävän.- Tutkimukset huomattavimmista toiminnoista ovat jääneet aloittamatta tarpeeksi aikaisessa vaiheessa, mikä on johtanut siihen, että petolliset menettelytavat havaitaan erittäin myöhäisessä vaiheessa.- Viivästykset jäljennöksen palauttamisessa lähtötullitoimipaikkaan johtavat selvittämättömien asiakirjojen kasaantumiseen. Joissakin tapauksissa viivästykset asiakirjojen siirtämisessä tullitoimipaikkojen välillä näyttävät niin suurilta, että olisi mahdotonta noudattaa yhteisön lainsäädännössä vahvistettuja määräaikoja, jos samalla ei pyrittäisi selvittämään myöhästyneisyyttä määräaikojen kasaantumisen perusteella.2.2 Järjestelmän puutteellinen hallinto- Tutkimuksia ei suoriteta riittävän kiireellisesti ja ankarasti, koska jäsenvaltioiden hallinnolliset elimet eivät näytä asettavan passitustarkastuksia kyllin korkealle sijalle.- Olemassa olevia sääntöjä ja hallinnollisia määräyksiä ei sovelleta jäsenvaltioissa tavalla, jolla taattaisiin asianmukainen hallinto.- Joskus näyttää siltä, että varastoihin päätyvien tai niistä lähtevien toimitusten valvonta on täysin riittämätön.2.3 Rahamäärien palauttamista koskeva tiedottaminen ja menettelyt- Omien varojen osalta jäsenvaltioiden ilmoittamat määrät neuvoston päivänä 29. toukokuuta 1989 antaman yhteisön omien varojen järjestelmää koskevan asetuksen (ETY/Euratom) N:o 1552/89 (6) perusteella ja suhteessa petos- tai säännönvastaisuustapauksiin ovat selvästi erittäin riittämättömiä, suunnilleen kolmannes tunnetuista petoksista.- Takaisinsaadut määrät ovat selvästi erittäin pieniä.- Yhteisön nykyisessä lainsäädännössä määrätään rangaistuksia (joiden määrittelyä tai täytäntöönpanoa säätelee jäsenvaltioiden kansallinen lainsäädäntö), mutta ilmeisesti niitä ei sovelleta juuri koskaan.- Lisäksi ainoastaan pieni osa edellä mainitun asetuksen perusteella ilmoitetuista tapauksista on johtanut toimenpiteisiin tuomioistuimessa.Verrattaessa edellä mainittuja tilintarkastustuomioistuimen ja komission kertomuksia näihin kolmeen väiteluokkaan, jotka ovat jo sinänsä erittäin täsmällisiä ja merkittäviä, ne eivät näytä täsmentävän, minkä vuoksi nämä puutteet ja väärinkäytöstapaukset, tai jopa yhteisön oikeuden asianmukaisten määräysten rikkomiset, tapahtuvat ja lisääntyvät vuosien mittaan.3. VÄLIAIKAISEN TUTKINTAVALIOKUNNAN VIITEKEHYSTämä väliaikainen tutkintavaliokunta perustetaan sen vuoksi selvittämään näiden toimivaltaisissa kansallisissa elimissä esiintyvien väärinkäytöstapausten sekä passitusmenettelyssä esiintyvien petollisten menettelytapojen ja niistä aiheutuvien yhteisön oikeuden rikkomisten luonne ja syyt.Se tulee myös suosittelemaan parannuksia petollisten menettelytapojen havaitsemiseen ja ehkäisyyn, yhteisön taloudellisten ja rahoituksellisten etujen turvaamiseen ja kyseisten rahamäärien takaisinsaamiseen.Valiokunta tulee erityisesti käsittelemään seuraavia aiheita:- passitusjärjestelmän kriisin alkuperä- menettelyjen puutteet ja aukot- toteutetut toimenpiteet menettelyjen parantamiseksi- tulevaisuudessa toteutettavat lisätoimenpiteet- toteutetut tai toteutettavat toimenpiteet menetettyjen rahamäärien takaisinsaamiseksi ja syyllisten rankaisemiseksi.4. VÄLIAIKAISEN TUTKINTAVALIOKUNNAN KESTOVäliaikainen tutkintavaliokunta tulee esittämään mietinnön 12 kuukauden kuluessa siitä, kun väliaikaisen valiokunnan perustamista koskeva Euroopan parlamentin päätös on julkaistu.(1) KOM(95) 0098(2) EYVL N:o C 327, 7.12.1995, s. 2(3) KOM(95) 0108(4) EYVL N:o C 113, 19.5.1995, s. 2(5) EYVL N:o L 293, 7.12.1995, s. 1(6) EYVL N:o L 155, 7.6.1989, s. 1


title: Komission päätös, annettu 13 päivänä helmikuuta 2013 , jäsenten nimeämisestä johtavien työsuojelutarkastajien komiteaan uudeksi toimikaudeksi

text:
               15.2.2013

               FI

               Euroopan unionin virallinen lehti

               C 43/24

         KOMISSION PÄÄTÖS,
   annettu 13 päivänä helmikuuta 2013,
   jäsenten nimeämisestä johtavien työsuojelutarkastajien komiteaan uudeksi toimikaudeksi
   2013/C 43/08
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon johtavien työsuojelutarkastajien komitean perustamisesta 12 päivänä heinäkuuta 1995 tehdyn komission päätöksen 95/319/EY (1) ja erityisesti sen 5 artiklan,
   ottaa huomioon jäsenvaltioiden esittämien ehdokkaiden luettelon,
   sekä katsoo seuraavaa:

               (1)

               Päätöksen 95/319/EY 5 artiklan 1 kohdassa säädetään, että komiteassa on oltava yksi varsinainen jäsen kustakin jäsenvaltiosta ja että jokaiselle varsinaiselle jäsenelle voidaan nimetä yksi varajäsen.

               (2)

               Kyseisen päätöksen 5 artiklan 2 kohdassa säädetään, että komissio nimeää komitean varsinaiset ja varajäsenet jäsenvaltioiden ehdotuksesta.

               (3)

               Kyseisen päätöksen 5 artiklan 3 kohdassa säädetään, että komitean jäsenten toimikausi on kolme vuotta ja että heidät voidaan nimetä uudestaan.

               (4)

               Komitean edellinen toimikausi päättyi 31 päivänä joulukuuta 2012.

               (5)

               Komission on näin ollen nimettävä tämän komitean jäsenet jäsenvaltioiden tekemien ehdotusten perusteella kolmen vuoden kaudeksi,

         ON HYVÄKSYNYT TÄMÄN PÄÄTÖKSEN:
   1 artikla
   1.   Tämän päätöksen liitteessä luetellut henkilöt nimetään johtavien työsuojelutarkastajien komitean varsinaisiksi ja varajäseniksi kolmen vuoden kaudeksi, joka alkaa 1 päivänä tammikuuta 2013 ja päättyy 31 päivänä joulukuuta 2015.
   2.   Jäsenluettelo julkaistaan tiedotussyistä Euroopan unionin virallisessa lehdessä.
   2 artikla
   Tämä päätös tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.

      Tehty Brysselissä 13 päivänä helmikuuta 2013.

            Komission puolesta

            Puheenjohtaja

         José Manuel BARROSO

      (1)  EYVL L 188, 9.8.1995, s. 11.

      LIITE

                  Jäsenvaltio

                  Varsinainen jäsen

                  Varajäsen

                  Belgia

                  Paul TOUSSEYN

                  Michel ASEGLIO

                  Bulgaria

                  Rumyana MIHAYLOVA

                  Irena DIMITROVA

                  Tšekki

                  Rudolf HAHN

                  Jaromir ELBEL

                  Tanska

                  Jens JENSEN

                  Annemarie KNUDSEN

                  Saksa

                  Kai SCHÄFER

                  Ernst-Friedrich PERNACK

                  Viro

                  Herko SUNTS

                  Rein REISBERG

                  Irlanti

                  Brian HIGGISSON

                  Martin O'HALLORAN

                  Kreikka

                  Alexandros KARAGEORGIOU

                  Nicholaos SARAFOPOULOS

                  Espanja

                  José Ignacio SACRISTÁN ENCISO

                  Graciela DE ANDRÉS NOVO

                  Ranska

                  Yves CALVEZ

                  Jessy PRETTO

                  Italia

                  Paolo PENNESI

                  Mariano MARTONE

                  Kypros

                  Anastasios YIANNAKI

                  Aristodemos ECONOMIDES

                  Latvia

                  Renars LUSIS

                  Linda MATISĀNE

                  Liettua

                  Vilius MACIULAITIS

                  Gintaras CEPAS

                  Luxemburg

                  Paul WEBER

                  Robert HUBERTY

                  Unkari

                  Róbert KOMÁROMI

                  Katalin BALOGH

                  Malta

                  Mark GAUCI

                  Vincent ATTARD

                  Alankomaat

                  Jan VAN DEN BOS

                  M.A. ZUURBIER (Marga)

                  Itävalta

                  Gertrud BREINDL

                  Josef KERSCHHAGL

                  Puola

                  Iwona HICKIEWICZ

                  Małgorzata KWIATKOWSKA

                  Portugali

                  José Luís FORTE

                  Cristina Maria GONÇALVES RODRIGUES

                  Romania

                  Ciprian Giorgian DRAGOMIR

                  Flavia Iustina BOSNARI

                  Slovenia

                  Franc RANČIGAJ

                  Slavko KRIŠTOFELC

                  Slovakia

                  Andrej GMITTER

                  Bartolomej DOROV

                  Suomi

                  Leo SUOMAA

                  Markku MARJAMÄKI

                  Ruotsi

                  Mikael SJÖBERG

                  Bernt NILSSON

                  Yhdistynyt kuningaskunta

                  David ASHTON

                  Kevin MYERS


title: Neuvoston päätös (EU) 2017/1921, annettu 16 päivänä lokakuuta 2017, CARIFORUM-valtioiden sekä Euroopan yhteisön ja sen jäsenvaltioiden talouskumppanuussopimuksen CARIFORUM–EU-yhteisneuvostossa Euroopan unionin puolesta esitettävästä kannasta välimiesten luettelon laatimiseen

text:
               20.10.2017

               FI

               Euroopan unionin virallinen lehti

               L 271/38

         NEUVOSTON PÄÄTÖS (EU) 2017/1921,
   annettu 16 päivänä lokakuuta 2017,
   CARIFORUM-valtioiden sekä Euroopan yhteisön ja sen jäsenvaltioiden talouskumppanuussopimuksen CARIFORUM–EU-yhteisneuvostossa Euroopan unionin puolesta esitettävästä kannasta välimiesten luettelon laatimiseen
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 207 artiklan 4 kohdan ensimmäisen alakohdan yhdessä sen 218 artiklan 9 kohdan kanssa,
   ottaa huomioon Euroopan komission ehdotuksen,
   sekä katsoo seuraavaa:

               (1)

               CARIFORUM-valtioiden sekä Euroopan yhteisön ja sen jäsenvaltioiden talouskumppanuussopimus (1), jäljempänä ’sopimus’, allekirjoitettiin 15 päivänä lokakuuta 2008, ja sitä on sovellettu väliaikaisesti 29 päivästä joulukuuta 2008.

               (2)

               Sopimuksen 221 artiklan mukaisesti olisi laadittava luettelo viidestätoista (15) henkilöstä, joilla on erityistä asiantuntemusta tai kokemusta oikeudellisista kysymyksistä ja kansainvälisestä kaupasta ja jotka ovat halukkaita toimimaan välimiehinä. On tarpeen panna täytäntöön sopimuksen riitojenratkaisua koskevat määräykset.

               (3)

               CARIFORUM–EU-yhteisneuvoston, jäljempänä ’yhteisneuvosto’, on 17 päivänä marraskuuta 2017 pidettävässä neljännessä kokouksessaan määrä hyväksyä päätös kyseisen luettelon laatimisesta.

               (4)

               Yhteisneuvostossa unionia edustaa Euroopan unionista tehdyn sopimuksen (SEU) 17 artiklan 1 kohdan mukaisesti komissio. Jäsenvaltioiden on tuettava unionin kantaa SEU 4 artiklan 3 kohdan mukaisesti.

               (5)

               On aiheellista määrittää kanta, joka esitetään unionin puolesta yhteisneuvostossa.

               (6)

               Unionin yhteisneuvostossa esitettävän kannan olisi sen vuoksi perustuttava tähän päätökseen liitettyyn päätösluonnokseen,

         ON HYVÄKSYNYT TÄMÄN PÄÄTÖKSEN:
   1 artikla
   CARIFORUM–EU-yhteisneuvoston 17 päivänä marraskuuta 2017 pidettävässä neljännessä kokouksessa välimiesten luettelon laatimiseen Euroopan unionin puolesta esitettävä kanta perustuu tähän päätökseen liitettyyn CARIFORUM–EU-yhteisneuvoston päätösluonnokseen.
   2 artikla
   Tämä päätös on osoitettu komissiolle ja jäsenvaltioille.

      Tehty Luxemburgissa 16 päivänä lokakuuta 2017.

            Neuvoston puolesta

            Puheenjohtaja

         F. MOGHERINI

      (1)  EUVL L 289, 30.10.2008, s. 3.

      LUONNOS
      CARIFORUM-valtioiden sekä Euroopan yhteisön ja sen jäsenvaltioiden talouskumppanuussopimuksella perustetun
      CARIFORUM–EU-YHTEISNEUVOSTON PÄÄTÖS N:o …/2017,
      annettu … päivänä …kuuta …,
      välimiesten luettelon laatimisesta
      CARIFORUM–EU-YHTEISNEUVOSTO, joka
      ottaa huomioon CARIFORUM-valtioiden sekä Euroopan yhteisön ja sen jäsenvaltioiden talouskumppanuussopimuksen ja erityisesti sen 221 artiklan 1 kohdan,
      ON HYVÄKSYNYT TÄMÄN PÄÄTÖKSEN:
      1 artikla
      Osapuolet hyväksyvät tähän päätökseen liitetyn, 221 artiklan 1 kohdassa määrätyn viidentoista välimiehen luettelon.
      2 artikla
      CARIFORUM–EU-kauppa- ja kehityskomitea voi muuttaa tähän päätökseen liitettyä välimiesten luetteloa.
      3 artikla
      Tämä päätös tulee voimaan … päivänä …kuuta ….

         Tehty …

               CARIFORUM-valtioiden puolesta

               EU-osapuolen puolesta

      LIITE
      Sopimuksen 221 artiklan 1 kohdassa tarkoitettu välimiesten luettelo
      CARIFORUM-valtioiden valitsemat välimiehet:

                  Tracy BENN-ROBERTS (Antigua ja Barbuda)

                  Nicole FOSTER (Barbados)

                  Bertha COOPER – ROSSEAU (Bahama)

                  Michelle A. BROWN (Jamaika)

                  Fabiola MEDINA GARNES (Dominikaaninen tasavalta)

            EU:n valitsemat välimiehet:

                  Jacques BOURGEOIS (Belgia)

                  Claus – Dieter EHLERMANN (Saksa)

                  Pieter Jan KUIJPER (Alankomaat)

                  Giorgio SACERDOTI (Italia)

                  Ramon TORRENT (Espanja)

            Osapuolten yhdessä valitsemat välimiehet:

                  Frederick ABBOTT (Yhdysvallat)

                  James BACCHUS (Yhdysvallat)

                  Armand DE MESTRAL (Kanada)

                  Claudia OROZCO (Kolumbia)

                  Helge SELAND (Norja)


title: 2006/657/EY: Komission päätös, tehty 29 päivänä syyskuuta 2006 , Bulgariassa toteutettavien maataloutta ja maaseudun kehittämistä koskevien liittymistä edeltävien toimenpiteiden tuen hallinnoinnin siirtämisestä täytäntöönpanovirastoille liittymistä edeltävänä aikana

text:
               30.9.2006

               FI

               Euroopan unionin virallinen lehti

               L 271/81

      KOMISSION PÄÄTÖS,
   tehty 29 päivänä syyskuuta 2006,
   Bulgariassa toteutettavien maataloutta ja maaseudun kehittämistä koskevien liittymistä edeltävien toimenpiteiden tuen hallinnoinnin siirtämisestä täytäntöönpanovirastoille liittymistä edeltävänä aikana
   (2006/657/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon neuvoston Euroopan unionin jäsenyyttä hakeneille valtioille osana liittymistä edeltävää strategiaa annettavan tuen yhteensovittamisesta ja neuvoston asetuksen (ETY) N:o 3906/89 muuttamisesta 21 päivänä kesäkuuta 1999 annetun neuvoston asetuksen (EY) N:o 1266/1999 (1) ja erityisesti sen 12 artiklan 2 kohdan,
   ottaa huomioon yhteisön tuesta maataloutta ja maaseudun kehittämistä koskeville liittymistä valmisteleville toimenpiteille jäsenyyttä hakeneissa Keski- ja Itä-Euroopan maissa liittymistä edeltävänä aikana 21 päivänä kesäkuuta 1999 annetun neuvoston asetuksen (EY) N:o 1268/1999 (2) ja erityisesti sen 4 artiklan 5 ja 6 kohdan,
   sekä katsoo seuraavaa:

               (1)

               Bulgarian tasavallan maataloutta ja maaseudun kehittämistä koskeva erityisohjelma, jäljempänä ’Sapard’, hyväksyttiin 20 päivänä lokakuuta 2000 tehdyllä komission päätöksellä (3), ja sitä muutettiin 5 päivänä heinäkuuta 2006 tehdyllä komission päätöksellä, annetun asetuksen (EY) N:o 1268/1999 4 artiklan 5 kohdan mukaisesti.

               (2)

               Bulgarian tasavallan hallitus ja komissio, yhteisön puolesta, allekirjoittivat 18 päivänä joulukuuta 2000 monivuotisen rahoitussopimuksen Sapard-ohjelman toteutuksen teknisestä, oikeudellisesta ja hallinnollisesta kehyksestä. Monivuotista rahoitussopimusta muutettiin vuosien 2000, 2001, 2002, 2003, 2004 ja 2005 vuotuisilla rahoitussopimuksilla, jotka allekirjoitettiin 12 päivänä helmikuuta 2001, 19 päivänä helmikuuta 2002, 4 päivänä huhtikuuta 2003, 23 päivänä heinäkuuta 2003, 14 päivänä huhtikuuta 2005 ja 11 päivänä tammikuuta 2006.

               (3)

               Bulgarian tasavallan toimivaltainen viranomainen on nimennyt joidenkin Sapard-ohjelmassa määriteltyjen toimenpiteiden täytäntöönpanijaksi Sapard-viraston. Sapard-ohjelman täytäntöönpanoon liittyvien rahoitustoimintojen hoitajaksi on nimetty valtiovarainministeriön kansallisesta rahastosta vastaava osasto.

               (4)

               Asetuksen (EY) N:o 1266/1999 12 artiklan 2 kohdan mukaisen ohjelmien/hankkeiden kansallisen ja alakohtaisen hallinnointikyvyn, varainhoidon valvontamenettelyjen ja julkistalouden rakenteiden tapauskohtaisen analyysin perusteella komissio teki eräiden Sapard-ohjelmaan kuuluvien toimenpiteiden osalta 14 päivänä toukokuuta 2001 päätöksen 2001/380/EY (4) ja 14 päivänä elokuuta 2003 päätöksen 2003/614/EY (5) Bulgarian tasavallassa toteutettavien maataloutta ja maaseudun kehittämistä koskevien liittymistä edeltävien toimenpiteiden tuen hallinnoinnin siirtämisestä liittymistä edeltävänä aikana.

               (5)

               Komissio on sen jälkeen tehnyt asetuksen (EY) N:o 1266/1999 12 artiklan 2 kohdan nojalla lisänalyysin Sapard-ohjelman toimenpiteestä 1.3 ”Ympäristöystävällisen maatalouskäytännön ja -toiminnan kehittäminen”. Komissio katsoo, että Bulgarian tasavalta täyttää myös tämän toimenpiteen osalta yhteisön tuesta maataloutta ja maaseudun kehittämistä koskeville liittymistä valmisteleville toimenpiteille jäsenyyttä hakeneissa Keski- ja Itä-Euroopan maissa liittymistä edeltävänä aikana annetun neuvoston asetuksen (EY) N:o 1268/1999 soveltamista koskevista rahoitussäännöistä 7 päivänä kesäkuuta 2000 annetun komission asetuksen (EY) N:o 2222/2000 (6) 4, 5 ja 6 artiklan ja liitteen säännökset sekä asetuksen (EY) N:o 1266/1999 liitteessä vahvistetut vähimmäisedellytykset.

               (6)

               Tästä syystä on aiheellista luopua asetuksen (EY) N:o 1266/1999 12 artiklan 1 kohdassa säädetystä ennakkohyväksyntää koskevasta vaatimuksesta ja siirtää tuen hallinnointi toimenpiteen 1.3 osalta hajautetulta pohjalta Bulgarian tasavallan maatalousalan valtionrahastolle ja valtiovarainministeriön kansallisesta rahastosta vastaavalle osastolle.

               (7)

               Koska toimenpiteeseen 1.3 liittyvät komission tarkastukset perustuvat järjestelmään, jonka kaikki olennaiset osat eivät ole vielä täysin toimivia, Sapard-ohjelman hallinnointi on kuitenkin aiheellista siirtää maatalousalan valtionrahastolle ja valtiovarainministeriön kansallisesta rahastosta vastaavalle osastolle asetuksen (EY) N:o 2222/2000 3 artiklan 2 kohdan mukaisesti väliaikaisesti.

               (8)

               Menojen tukikelpoisuutta koskevat säännöt vahvistetaan Sapard-ohjelmassa.

               (9)

               Sapard-ohjelman hallinnoinnin siirto tapahtuu vasta järjestelmän moitteetonta toimivuutta koskevien lisätarkastusten ja tuen hallinnoinnin siirtämisestä maatalousalan valtionrahastolle ja valtiovarainministeriön kansallisesta rahastosta vastaavalle osastolle mahdollisesti annettavien komission suositusten täytäntöönpanon jälkeen,

         ON PÄÄTTÄNYT SEURAAVAA:
   1 artikla
   Luovutaan asetuksen (EY) N:o 1266/1999 12 artiklan 1 kohdassa säädetystä hankkeiden valintaa ja sopimuksia koskevasta komission ennakkohyväksyntävaatimuksesta Bulgarian tasavallassa toimenpiteen 1.3 (”Ympäristöystävällisen maatalouskäytännön ja -toiminnan kehittäminen”) osalta.
   2 artikla
   Sapard-ohjelman hallinnointi siirretään väliaikaisesti:

               1)

               maatalousalan valtionrahastolle (Sapard-virasto), 136 Tzar Boris III Boulevard, 1618 Sofia, Bulgaria, Sapard-ohjelman, sellaisena kuin se on määritelty 20 päivänä lokakuuta 2000 tehdyllä komission päätöksellä hyväksytyssä maatalouden ja maaseudun kehittämisohjelmassa, toimenpiteen 1.3 täytäntöönpanemiseksi; sekä

               2)

               valtiovarainministeriön kansalliselle rahastolle, 102 Rakovski Street, 1040 Sofia, Bulgaria, Sapard-ohjelmaan kuuluvan toimenpiteen 1.3 täytäntöönpanoon Bulgarian tasavallassa liittyvien rahoitustoimintojen hoitamisen osalta.

         3 artikla
   Sovelletaan Sapard-ohjelmassa täsmennettyjä menojen tukikelpoisuutta koskevia sääntöjä, sanotun kuitenkaan rajoittamatta Sapard-ohjelmassa tehtävien, tuen myöntämistä yksittäisille tuensaajille koskevien päätösten soveltamista.

      Tehty Brysselissä 29 päivänä syyskuuta 2006.

            Komission puolesta

         Mariann FISCHER BOEL

            Komission jäsen

      (1)  EYVL L 161, 26.6.1999, s. 68.

      (2)  EYVL L 161, 26.6.1999, s. 87. Asetus sellaisena kuin se on viimeksi muutettuna asetuksella (EY) N:o 2112/2005 (EUVL L 344, 27.12.2005, s. 23).

      (3)  K(2000) 3058 lopullinen.

      (4)  EYVL L 102, 18.4.2002, s. 32.

      (5)  EUVL L 213, 23.8.2003, s. 10.

      (6)  EYVL L 253, 7.10.2000, s. 5. Asetus sellaisena kuin se on viimeksi muutettuna asetuksella (EY) N:o 1052/2006 (EUVL L 189, 12.7.2006, s. 3).


title: 2008/726/EY: Neuvoston päätös, tehty 15 päivänä syyskuuta 2008 , alueiden komitean italialaisen jäsenen nimeämisestä

text:
               16.9.2008

               FI

               Euroopan unionin virallinen lehti

               L 247/24

      NEUVOSTON PÄÄTÖS,
   tehty 15 päivänä syyskuuta 2008,
   alueiden komitean italialaisen jäsenen nimeämisestä
   (2008/726/EY)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 263 artiklan,
   ottaa huomioon Italian hallituksen ehdotuksen,
   sekä katsoo seuraavaa:

               (1)

               Neuvosto teki 24 päivänä tammikuuta 2006 päätöksen 2006/116/EY alueiden komitean jäsenten ja varajäsenten nimeämisestä 26 päivän tammikuuta 2006 ja 25 päivän tammikuuta 2010 väliseksi kaudeksi (1).

               (2)

               Yksi alueiden komitean jäsenen paikka on vapautunut Francesco SCOMAn toimikauden päätyttyä,

         ON PÄÄTTÄNYT SEURAAVAA:
   1 artikla
   Nimetään alueiden komitean jäseneksi jäljellä olevaksi toimikaudeksi eli 25 päivään tammikuuta 2010:
   Francesco MUSOTTO, Deputato dell’Assemblea Regionale Siciliana.
   2 artikla
   Tämä päätös tulee voimaan päivänä, jona se tehdään.

      Tehty Brysselissä 15 päivänä syyskuuta 2008.

            Neuvoston puolesta

            Puheenjohtaja

         B. KOUCHNER

      (1)  EUVL L 56, 25.2.2006, s. 75.


title: Neuvoston päätös 2013/383/YUTP, annettu 15 päivänä heinäkuuta 2013 , Afrikan unioniin nimitetyn Euroopan unionin erityisedustajan toimeksiannon muuttamisesta ja jatkamisesta

text:
               16.7.2013

               FI

               Euroopan unionin virallinen lehti

               L 193/25

         NEUVOSTON PÄÄTÖS 2013/383/YUTP,
   annettu 15 päivänä heinäkuuta 2013,
   Afrikan unioniin nimitetyn Euroopan unionin erityisedustajan toimeksiannon muuttamisesta ja jatkamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 28 artiklan, 31 artiklan 2 kohdan ja 33 artiklan,
   ottaa huomioon unionin ulkoasioiden ja turvallisuuspolitiikan korkean edustajan ehdotuksen,
   sekä katsoo seuraavaa:

               (1)

               Neuvosto hyväksyi 20 päivänä lokakuuta 2011 päätöksen 2011/697/YUTP (1), jolla Gary QUINCE nimitettiin Euroopan unionin erityisedustajaksi, jäljempänä ’erityisedustaja’, Afrikan unioniin, jäljempänä ’AU’. Hänen toimeksiantonsa päättyy 30 päivänä kesäkuuta 2013.

               (2)

               Erityisedustajan toimeksiantoa olisi jatkettava lopullisella 12 kuukauden jaksolla.

               (3)

               Erityisedustaja toteuttaa toimeksiantonsa tilanteessa, joka voi huonontua ja joka saattaa vaarantaa Euroopan unionista tehdyn sopimuksen 21 artiklassa määritettyjen unionin ulkoisen toiminnan tavoitteiden saavuttamista,

         ON HYVÄKSYNYT TÄMÄN PÄÄTÖKSEN:
   1 artikla
   Euroopan unionin erityisedustaja
   Gary QUINCEn toimeksiantoa AU:hun nimettynä erityisedustajana jatketaan 30 päivään kesäkuuta 2014. Erityisedustajan toimeksianto voidaan päättää aikaisemmin, jos neuvosto unionin ulkoasioiden ja turvallisuuspolitiikan korkean edustajan, jäljempänä ’korkea edustaja’, ehdotuksesta niin päättää.
   2 artikla
   Poliittiset tavoitteet
   Erityisedustajan toimeksianto perustuu yhteisessä EU–Afrikka-strategiassa asetettuihin EU:n laajoihin poliittisiin tavoitteisiin Afrikan ponnistelujen tukemisessa rauhallisen, demokraattisen ja vauraan tulevaisuuden rakentamiseksi. Näihin tavoitteisiin kuuluvat:

               a)

               EU:n ja AU:n poliittisen vuoropuhelun ja laajemman suhteen vahvistaminen;

               b)

               EU:n ja AU:n kumppanuuden vahvistaminen kaikilla yhteisessä EU–Afrikka-strategiassa määritetyillä aloilla, yhteisen EU–Afrikka-strategian kehittämisen ja täytäntöönpanon edistäminen yhdessä AU:n kanssa kunnioittaen Afrikan omavastuullisuuden periaatetta sekä toimiminen tiiviimmin Afrikan edustajien kanssa monenvälisillä foorumeilla sovittamalla toimintaa yhteen monenvälisten kumppanien kanssa;

               c)

               toimiminen yhdessä AU:n kanssa ja sen tukeminen institutionaalista kehitystä tukemalla ja vahvistamalla EU:n ja AU:n instituutioiden välisiä suhteita, muun muassa kehitysavun välityksellä, tarkoituksin edistää:

                           —

                           rauhaa ja turvallisuutta: ennakoimalla, ehkäisemällä, hallinnoimalla, välittämällä ja ratkaisemalla konflikteja, tukemalla pyrkimyksiä edistää rauhaa ja vakautta, tukemalla konfliktien jälkeistä jälleenrakentamista;

                           —

                           ihmisoikeuksia ja hyvää hallintoa: edistämällä ja suojelemalla ihmisoikeuksia, edistämällä perusvapauksia ja oikeusvaltion kunnioittamista, tukemalla poliittisen vuoropuhelun, rahoitustuen ja teknisen avun muodossa Afrikan pyrkimyksiä valvoa ja parantaa hallintoa, tukemalla lisääntyvää osallistuvaa demokratiaa ja vastuunottoa, tukemalla korruption ja järjestäytyneen rikollisuuden torjuntaa sekä edistämällä toimia, joilla pyritään puuttumaan lasten tilanteeseen aseellisten selkkausten yhteydessä kaikkien siihen liittyvien näkökohtien kannalta;

                           —

                           kestävää kehitystä, alueellista yhdentymistä ja kauppaa: tukemalla pyrkimyksiä yhteenliitettävyyteen, helpottamalla veden, jätevesihuollon, energian sekä tietotekniikan saatavuutta, edistämällä vakaita, tehokkaita ja yhdenmukaistettuja liiketoiminnan säädöskehyksiä, auttamalla Afrikkaa integroitumaan maailmankaupan järjestelmään, auttamalla Afrikan maita noudattamaan EU:n sääntöjä ja standardeja, tukemalla Afrikkaa ilmastonmuutoksen vaikutusten torjunnassa;

                           —

                           investoimista ihmisiin: tukemalla pyrkimyksiä sukupuolten tasa-arvon, terveyden, elintarviketurvan ja koulutuksen aloilla, edistämällä vaihto-ohjelmia, kehittämällä yliopistojen ja osaamiskeskusten verkostoja, puuttumalla muuttoliikkeen perimmäisiin syihin.

         Lisäksi erityisedustaja on avainasemassa pantaessa täytäntöön yhteistä EU–Afrikka-strategiaa, jonka tarkoituksena on kehittää ja lujittaa Afrikan ja EU:n välistä strategista kumppanuutta.
   3 artikla
   Toimeksianto
   Edellä 2 artiklassa tarkoitettujen tavoitteiden yhteisen ulko- ja turvallisuuspolitiikan (YUTP) ja yhteisen turvallisuus- ja puolustuspolitiikan (YTPP) piiriin kuuluvien näkökohtien saavuttamiseksi erityisedustajan toimeksiantona on:

               a)

               tehostaa EU:n kokonaisvaikutusta vuoropuhelussa, jota käydään Addis Abebassa AU:n ja sen komission kanssa kaikista YUTP:tä ja YTPP:tä koskevista EU:n ja AU:n suhteisiin liittyvistä kysymyksistä, erityisesti rauhan- ja turvallisuuskumppanuudesta sekä Afrikan rauhan ja turvallisuuden rakenteiden toimintavalmiuden tukemisesta, ja sovittaa yhteen tätä vuoropuhelua;

               b)

               varmistaa riittävän tasoinen poliittinen edustus, joka vastaa EU:n merkitystä AU:n poliittisena, taloudellisena ja institutionaalisena kumppanina, sekä saattaa tämä kumppanuus uuteen vaiheeseen, jota AU:n kasvava poliittinen merkitys kansainvälisissä yhteyksissä edellyttää;

               c)

               edustaa neuvoston niin päättäessä EU:n kantoja ja politiikkoja, jos AU on erityisen tärkeässä asemassa kriisitilanteessa, jota varten ei ole nimetty erityisedustajaa;

               d)

               edistää AU:ta koskevien EU:n politiikkojen ja toimien yhtenäisyyttä, johdonmukaisuutta ja yhteensovittamista sekä myötävaikuttaa laajemman kumppaniryhmän toiminnan sekä sen ja AU:n välisten suhteiden parempaan yhteensovittamisen;

               e)

               edistää yhteistyössä ihmisoikeuksista vastaavan Euroopan unionin erityisedustajan kanssa AU:n kannalta merkityksellisen EU:n ihmisoikeuspolitiikan toteuttamista, mukaan lukien ihmisoikeuksia koskevat EU:n suuntaviivat, erityisesti lapsia aseellisten selkkauksien yhteydessä koskevat EU:n suuntaviivat ja naisiin ja tyttöihin kohdistuvan väkivallan ja kaikkien naisiin ja tyttöihin kohdistuvien syrjintämuotojen torjunnasta annetut EU:n suuntaviivat sekä naisia, rauhaa ja turvallisuutta koskeva EU:n politiikka samoin kuin Kansainvälisen rikostuomioistuimen päätösten jatkotoimia koskeva EU:n toimintasuunnitelma;

               f)

               seurata tiiviisti kaikkia merkittäviä tapahtumia AU:n tasolla ja raportoida niistä;

               g)

               ylläpitää tiiviitä yhteyksiä AU:n komissioon, muihin AU:n elimiin, Afrikan osa-alueellisten järjestöjen AU-edustustoihin ja AU:n jäsenvaltioiden AU-edustustoihin;

               h)

               edistää AU:n ja Afrikan osa-alueellisten järjestöjen välisiä suhteita ja helpottaa niiden yhteistyötä varsinkin EU:n tukemilla aloilla;

               i)

               antaa pyynnöstä neuvoja ja tukea AU:lle aloilla, jotka on määritetty yhteisessä EU–Afrikka-strategiassa;

               j)

               antaa pyynnöstä neuvoja ja tukea AU:n kriisinhallintavalmiuksien luomiseksi;

               k)

               sovittaa yhteen toimintansa selkeän tehtävänjaon pohjalta AU:n jäsenvaltioissa ja alueilla toimeksiantojaan hoitavien erityisedustajien toimien kanssa ja tukea näitä; ja

               l)

               ylläpitää tiiviitä yhteyksiä AU:n tärkeimpiin Addis Abebassa oleviin kansainvälisiin kumppaneihin, varsinkin Yhdistyneisiin kansakuntiin, mutta myös valtioista riippumattomiin toimijoihin, ja edistää yhteensovittamista niiden kanssa kaikilla EU:n ja AU:n kumppanuuteen liittyvillä YUTP:tä ja YTPP:tä koskevilla aloilla.

         4 artikla
   Toimeksiannon toteuttaminen
   1.   Erityisedustaja vastaa toimeksiannon toteuttamisesta korkean edustajan alaisuudessa.
   2.   Poliittisten ja turvallisuusasioiden komitea, jäljempänä ’PTK’, pitää yllä erityisiä suhteita erityisedustajaan ja toimii erityisedustajan ensisijaisena yhteytenä neuvostoon. PTK huolehtii erityisedustajan strategisesta ja poliittisesta ohjauksesta hänen toimeksiantonsa puitteissa, sanotun kuitenkaan rajoittamatta korkean edustajan toimivaltaa.
   3.   Erityisedustaja sovittaa toimensa tiiviisti yhteen Euroopan ulkosuhdehallinnon ja sen asianomaisten yksiköiden kanssa.
   5 artikla
   Rahoitus
   1.   Erityisedustajan toimeksiantoon liittyviin menoihin tarkoitettu rahoitusohje 1 päivänä heinäkuuta 2013 alkavalla ja 30 päivänä kesäkuuta 2014 päättyvällä kaudella on 585 000 euroa.
   2.   Menoja hallinnoidaan unionin yleiseen talousarvioon sovellettavien menettelyjen ja sääntöjen mukaisesti.
   3.   Erityisedustajan ja komission välillä tehdään sopimus menojen hallinnoinnista. Erityisedustaja on tilivelvollinen komissiolle kaikista menoista.
   6 artikla
   Avustajaryhmän perustaminen ja kokoonpano
   1.   Erityisedustaja vastaa toimeksiantonsa ja siihen varattujen käytettävissä olevien taloudellisten resurssien asettamissa rajoissa avustajaryhmänsä perustamisesta. Avustajaryhmällä on oltava asiantuntemusta toimeksiantoon kuuluvista poliittisista erityiskysymyksistä. Erityisedustajan on ilmoitettava viipymättä neuvostolle ja komissiolle avustajaryhmän kulloinenkin kokoonpano.
   2.   Jäsenvaltiot, unionin toimielimet ja Euroopan ulkosuhdehallinto voivat esittää, että niiden henkilöstöä lähetetään työskentelemään erityisedustajan avustajina. Tällaisen lähetetyn henkilöstön palkat maksaa asianomainen jäsenvaltio, unionin toimielin tai Euroopan ulkosuhdehallinto. Erityisedustajaa voivat avustaa myös jäsenvaltioiden unionin toimielimiin tai Euroopan ulkosuhdehallintoon lähettämät asiantuntijat. Sopimusperusteisen kansainvälisen henkilöstön on oltava jäsenvaltioiden kansalaisia.
   3.   Kaikki lähetetyt työntekijät pysyvät hallinnollisesti asianomaisen lähettävän jäsenvaltion, unionin toimielimen tai Euroopan ulkosuhdehallinnon alaisina sekä suorittavat tehtävänsä ja toimivat erityisedustajan toimeksiannon edun mukaisesti.
   7 artikla
   Erityisedustajan ja erityisedusjana henkilöstön erioikeudet ja vapaudet
   Erityisedustajan ja erityisedustajan henkilöstön hoitaman tehtävän loppuun saattamisen ja joustavan suorittamisen edellyttämät erioikeudet, vapaudet ja muut takuut sovitaan tilanteen mukaan yhdessä vastaanottajapuolien kanssa. Jäsenvaltiot ja Euroopan ulkosuhdehallinto antavat tätä varten kaiken tarpeellisen tuen.
   8 artikla
   EU:n turvallisuusluokiteltujen tietojen turvaaminen
   Erityisedustajan ja erityisedustajan avustajaryhmän on noudatettava turvallisuussäännöistä EU:n turvallisuusluokiteltujen tietojen suojaamiseksi 31 päivänä maaliskuuta 2011 tehdyssä neuvoston päätöksessä 2011/292/EU (2) vahvistettuja turvallisuutta koskevia periaatteita ja vähimmäisvaatimuksia.
   9 artikla
   Tiedonsaanti ja logistiikkatuki
   1.   Jäsenvaltiot, komissio ja neuvoston pääsihteeristö varmistavat, että erityisedustaja saa käyttöönsä kaikki merkitykselliset tiedot.
   2.   Unionin edustustot ja/tai jäsenvaltiot antavat tarvittaessa logistiikkatukea alueella.
   10 artikla
   Turvallisuus
   Erityisedustaja toteuttaa Euroopan unionista tehdyn sopimuksen V osaston nojalla unionin ulkopuolisiin operaatioihin lähetetyn henkilöstön turvallisuutta koskevan unionin politiikan mukaisesti kaikki kohtuudella toteuttamiskelpoiset toimenpiteet toimeksiantonsa ja vastuullaan olevan maantieteellisen alueen turvallisuustilanteen mukaisesti suoraan erityisedustajan alaisuudessa olevan koko henkilöstön turvallisuuden edistämiseksi, erityisesti:

               a)

               laatimalla Euroopan ulkosuhdehallinnon ohjeisiin perustuvan operaatiokohtaisen turvallisuussuunnitelman, joka käsittää henkilöstön turvalliseen siirtymiseen operaatioalueelle ja sen sisällä ja turvallisuutta vaarantavien tilanteiden hallintaan sovellettavat operaatiokohtaiset fyysiset, organisatoriset ja menettelyä koskevat turvallisuustoimenpiteet sekä valmiussuunnitelman ja operaation evakuointisuunnitelman;

               b)

               varmistamalla, että unionin ulkopuolelle lähetetyllä koko henkilöstöllä on operaatioalueen olosuhteiden edellyttämä korkean riskin kattava vakuutusturva;

               c)

               varmistamalla, että kaikille unionin ulkopuolelle lähetetyille erityisedustajan avustajaryhmän jäsenille, myös paikalta palvelukseen otetulle henkilöstölle, annetaan joko ennen operaatioalueelle saapumista tai heti saapumisen yhteydessä Euroopan ulkosuhdehallinnon operaatioalueelle antamaan riskiluokitukseen perustuva asianmukainen turvallisuuskoulutus;

               d)

               varmistamalla, että kaikki säännöllisten turvallisuusarviointien pohjalta annetut suositukset pannaan täytäntöön, ja antamalla edistymistä ja toimeksiannon toteuttamista koskevien selvitysten yhteydessä neuvostolle, komissiolle ja korkealle edustajalle kirjallisia raportteja suositusten täytäntöönpanosta ja muista turvallisuusasioista.

         11 artikla
   Raportointi
   Erityisedustaja raportoi säännöllisin väliajoin suullisesti ja kirjallisesti korkealle edustajalle sekä PTK:lle. Erityisedustaja raportoi tarvittaessa myös neuvoston työryhmille. Säännöllisesti toimitettavat kirjalliset raportit jaetaan COREU-verkoston kautta. Erityisedustaja voi korkean edustajan tai PTK:n suosituksesta antaa kertomuksia ulkoasiainneuvostolle. Erityisedustaja voi osallistua tietojen antamiseen Euroopan parlamentille perussopimuksen 36 artiklan mukaisesti.
   12 artikla
   Yhteensovittaminen
   1.   Erityisedustaja edistää unionin toimien yhtenäisyyttä, johdonmukaisuutta ja tehokkuutta ja auttaa varmistamaan, että kaikki unionin välineet ja jäsenvaltioiden toimet pannaan täytäntöön johdonmukaisella tavalla unionin poliittisten tavoitteiden saavuttamiseksi. Erityisedustajan toimet sovitetaan yhteen komission samoin kuin tilanteen mukaan alueella toimivien muiden erityisedustajien toimien kanssa. Erityisedustaja tiedottaa säännöllisesti toiminnastaan jäsenvaltioiden ja unionin edustustoille.
   2.   Paikan päällä on pidettävä yllä läheisiä suhteita unionin edustustojen päälliköihin ja jäsenvaltioiden edustustojen päälliköihin Näiden on pyrittävä kaikin tavoin avustamaan erityisedustajaa toimeksiannon täytäntöönpanossa. Erityisedustajan on myös pidettävä yhteyttä muihin paikan päällä oleviin kansainvälisiin ja alueellisiin toimijoihin.
   13 artikla
   Avustaminen vaatimusten osalta
   Erityisedustaja ja hänen henkilöstönsä auttavat tuomaan esiin seikkoja edellisten Euroopan unionin Lähi-idän rauhanprosessin erityisedustajien toimeksiannoista johtuviin vaateisiin ja velvoitteisiin vastaamiseksi sekä tarjoavat tätä varten hallinnollista apua ja pääsyn asiaa koskeviin tiedostoihin.
   14 artikla
   Uudelleentarkastelu
   Tämän päätöksen täytäntöönpanoa ja sen johdonmukaisuutta unionin samalla alueella toteuttamien muiden toimien kanssa tarkastellaan säännöllisesti uudelleen. Erityisedustaja esittää neuvostolle, komissiolle ja korkealle edustajalle toimeksiannossa saavutettua edistymistä koskevan kertomuksen joulukuun 2013 loppuun mennessä ja kattavan raportin toimeksiannon toteuttamisesta toimeksiannon päättyessä.
   15 artikla
   Voimaantulo
   Tämä päätös tulee voimaan päivänä, jona se hyväksytään.
   Sitä sovelletaan 1 päivästä heinäkuuta 2013.

      Tehty Brysselissä 15 päivänä heinäkuuta 2013.

            Neuvoston puolesta

            Puheenjohtaja

         V. JUKNA

      (1)  EUVL L 276, 21.10.2011, s. 46.

      (2)  EUVL L 141, 27.5.2011, s. 17.


title: 2006/839/EY: Euroopan parlamentin päätös, tehty 27 päivänä huhtikuuta 2006 , Eurojust-yksikön talousarvion 2004 toteuttamiseen liittyvien tilien päättämisestä

text:
               6.12.2006

               FI

               Euroopan unionin virallinen lehti

               L 340/113

         EUROOPAN PARLAMENTIN PÄÄTÖS,
   tehty 27 päivänä huhtikuuta 2006,
   Eurojust-yksikön talousarvion 2004 toteuttamiseen liittyvien tilien päättämisestä
   (2006/839/EY)
   EUROOPAN PARLAMENTTI, joka

               —

               ottaa huomioon Eurojust-yksikön lopullisen tilinpäätöksen varainhoitovuodelta 2004 (1),

               —

               ottaa huomioon tilintarkastustuomioistuimen kertomuksen Eurojust-yksikön tilinpäätöksestä varainhoitovuodelta 2004 sekä Eurojust-yksikön vastaukset (2),

               —

               ottaa huomioon neuvoston 14. maaliskuuta 2006 antaman suosituksen (5972/2006 — C6-0093/2006),

               —

               ottaa huomioon EY:n perustamissopimuksen ja erityisesti sen 276 artiklan sekä Euroopan unionista tehdyn sopimuksen ja erityisesti sen 41 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (3) ja erityisesti sen 185 artiklan,

               —

               ottaa huomioon Eurojust-yksikön perustamisesta vakavan rikollisuuden torjunnan tehostamiseksi 28. helmikuuta 2002 tehdyn neuvoston päätöksen 2002/187/YOS (4) ja erityisesti sen 36 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (5) ja erityisesti sen 94 artiklan,

               —

               ottaa huomioon työjärjestyksen 71 artiklan ja liitteen V,

               —

               ottaa huomioon talousarvion valvontavaliokunnan mietinnön ja kansalaisvapauksien sekä oikeus- ja sisäasioiden valiokunnan lausunnon (A6-0092/2006),

               1.

               panee merkille seuraavat määrät Eurojust-yksikön tileillä varainhoitovuosina 2004 ja 2003:
               Tuloslaskelma varainhoitovuodelta 2004 ja 2003

                           (1000 euroa)

                           2004

                           2003 (6)

                           Toiminnan tuotot

                           Yhteisöltä saatu tuki

                           8 726

                           6 441

                           Muut tulot

                           397

                           12

                              Yhteensä (a)

                              9 123

                              6 453

                           Toiminnan kulut

                           Tavaroita ja palveluja koskevat hankinnat

                           4 476

                           3 228

                           Henkilöstömenot

                           4 142

                           2 112

                           Poistot

                           332

                           211

                              Yhteensä (b)

                              8 950

                              5 551

                              Varainhoitovuoden tulos (a — b)

                              173

                              902

               2.

               hyväksyy Eurojust-yksikön varainhoitovuoden 2004 talousarvion toteuttamiseen liittyvien tilien päättämisen;

               3.

               kehottaa puhemiestä välittämään tämän päätöksen Eurojust-yksikön hallinnolliselle johtajalle, neuvostolle, komissiolle ja tilintarkastustuomioistuimelle sekä huolehtimaan sen julkaisemisesta Euroopan unionin virallisessa lehdessä (L-sarja).

            Puhemies

         Josep BORRELL FONTELLES

            Pääsihteeri

         Julian PRIESTLEY

      (1)  EUVL C 269, 28.10.2005, s. 33.

      (2)  EUVL C 332, 28.12.2005, s. 68.

      (3)  EYVL L 248, 16.9.2002, s. 1.

      (4)  EYVL L 63, 6.3.2002, s. 1, päätös sellaisena kuin se on muutettuna päätöksellä 2003/659/YOS (EUVL L 245, 29.9.2003, s. 44).

      (5)  EYVL L 357, 31.12.2002, s. 72, asetus sellaisena kuin se on muutettuna asetuksella (EY, Euratom) N:o 1261/2005 (EUVL L 201, 2.8.2005, s. 3).

      (6)  Vuoden 2003 tilinpäätös on oikaistu huomioimaan talousarvion positiivisen tuloksen takaisinmaksu Euroopan komissiolle vuosilta 2003 ja 2002.
    ---documentbreak---

               6.12.2006

               FI

               Euroopan unionin virallinen lehti

               L 340/115

         EUROOPAN PARLAMENTIN PÄÄTÖSLAUSELMA,
   joka sisältää huomautukset, jotka ovat erottamaton osa päätöstä vastuuvapauden myöntämisestä Eurojust-yksikön talousarvion toteuttamisesta varainhoitovuonna 2004
   EUROOPAN PARLAMENTTI, joka

               —

               ottaa huomioon Eurojust-yksikön lopullisen tilinpäätöksen varainhoitovuodelta 2004 (1),

               —

               ottaa huomioon tilintarkastustuomioistuimen kertomuksen Eurojust-yksikön tilinpäätöksestä varainhoitovuodelta 2004 sekä Eurojust-yksikön vastaukset (2),

               —

               ottaa huomioon neuvoston 14. maaliskuuta 2006 antaman suosituksen (5972/2006 — C6-0093/2006),

               —

               ottaa huomioon EY:n perustamissopimuksen ja erityisesti sen 276 artiklan sekä Euroopan unionista tehdyn sopimuksen ja erityisesti sen 41 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (3) ja erityisesti sen 185 artiklan,

               —

               ottaa huomioon Eurojust-yksikön perustamisesta vakavan rikollisuuden torjunnan tehostamiseksi 28. helmikuuta 2002 tehdyn neuvoston päätöksen 2002/187/YOS (4) ja erityisesti sen 36 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (5) ja erityisesti sen 94 artiklan,

               —

               ottaa huomioon työjärjestyksen 71 artiklan ja liitteen V,

               —

               ottaa huomioon talousarvion valvontavaliokunnan mietinnön ja kansalaisvapauksien sekä oikeus- ja sisäasioiden valiokunnan lausunnon (A6-0092/2006),

               A.

               ottaa huomioon, että tilintarkastustuomioistuin totesi saaneensa riittävän varmuuden siitä, että 31. joulukuuta 2004 päättyneen varainhoitovuoden tilinpäätös on luotettava ja tilinpäätöksen perustana olevat toimet ovat kaiken kaikkiaan lailliset ja asianmukaiset,

               B.

               ottaa huomioon, että tilintarkastustuomioistuin ilmoittaa saaneensa kaikilta erillisvirastoilta riittävän varmuuden mutta on ilmaissut varainhoitovuotta 2004 koskevat selkeät varaumat Euroopan jälleenrakennusviraston, Euroopan ammatillisen koulutuksen kehittämiskeskuksen, Euroopan koulutussäätiön, Euroopan rasismin ja muukalaisvihan seurantakeskuksen ja Euroopan elintarviketurvallisuusviranomaisen osalta,

               1.

               muistuttaa, että varainhoitoasetuksen 185 artiklan mukaan parlamentti myöntää talousarvion toteuttamista koskevan vastuuvapauden sellaisille yhteisöjen perustamille elimille, joilla on oikeushenkilöllisyys ja jotka todellisuudessa saavat talousarviosta suoritettavaa avustusta; panee kuitenkin merkille, että kyseisistä elimistä kaikki eivät saa rahoitustaan, täysin tai edes osaksi, talousarviosta suoritettavasta avustuksesta; korostaa, että päätös vastuuvapauden myöntämisestä koskee näin ollen rahoitusta, jota nämä elimet saavat niin talousarviosta kuin sen ulkopuoleltakin; katsoo, ettei ole hyväksyttävää, että osa Euroopan unionin perustamista elimistä joutuu antamaan selvityksen menoistaan, jotka rahoitetaan muista lähteistä kuin talousarviosta saadusta avustuksesta, mutta elimet, jotka eivät saa talousarviosta suoritettavaa avustusta, eivät joudu tätä tekemään; vahvistaa periaatteen, jonka mukaan kaikkien yhteisön virastojen, saivatpa ne avustusta tai eivät, on saatava parlamentin myöntämä vastuuvapaus jopa siinä tapauksessa, että niiden perustamissäädöksen nojalla myös jokin muu viranomainen osallistuu vastuuvapauden myöntämiseen, ja tekee tästä johtopäätöksen, että kaikkia tämän periaatteen vastaisia säädöksiä on tarkistettava;

               2.

               pitää erittäin hyödyllisenä tilintarkastustuomioistuimen kertomuksen taulukkoa 1, joka otettiin käyttöön ensimmäisen kerran vuoden 2003 vastuuvapauden myöntämisen yhteydessä ja jossa esitetään tiivistetysti Eurojust-yksikön toimivalta ja vastuualueet, hallinto, varat, toiminta ja yksikön tarjoamat palvelut; panee merkille, että taulukossa 1 esitetyt tiedot ovat peräisin Eurojust-yksiköltä; kehottaa tilintarkastustuomioistuinta tarkastamaan taulukon 1 sisällön;

               3.

               vaatii, että erillisvirastojen on paitsi käytettävä varojaan asianmukaisesti myös pyrittävä käyttämään varansa mahdollisimman tehokkaasti; kehottaa tilintarkastustuomioistuinta harkitsemaan mahdollisuutta tarkastella erillisvirastoja koskevissa erityisvuosikertomuksissaan myös tuloksellisuutta ja tavoitteiden saavuttamista; korostaa tässä yhteydessä ja vastuuvapauden myöntämisestä varainhoitovuodelta 2003 antamiensa päätöslauselmien mukaisesti, että on kiinnitettävä huomiota seuraaviin seikkoihin: erillisvirastojen on vältettävä mahdollisuuksien mukaan päällekkäisyyksiä, ja on selvennettävä toimenpiteitä, joilla parannetaan avoimuutta ja yleisölle tiedottamista, sekä positiiviset yhteisön toimet rekrytoinnissa, koulutuksessa ja vastuun jakamisessa kaikilla tasoilla;

               4.

               toteaa, että erillisvirastojen julkisuuskuva ja tiedotusvälineiden niistä esittämä arvostelu eivät aina ole myönteisiä ja että monien erillisvirastojen kielteinen julkisuuskuva on aiheeton; korostaa, että Euroopan unionin kansalaisille olisi näin ollen tiedotettava erillisvirastojen olemassaolon oikeutuksesta ja niiden saavuttamista tuloksista niin usein kuin se on tarpeellista sekä asianmukaisin keinoin; kehottaa komissiota puuttumaan asiaan keinoin, jotka se katsoo tarpeellisiksi;

               5.

               toteaa, että Euroopan unionin laajentuminen vuonna 2004 on vaikuttanut monin tavoin erillisvirastojen rakenteisiin ja toimintatapoihin ja että tämä ilmenee monien erillisvirastojen toimintakertomuksista erityisesti virastojen hallintohenkilöstön määrän lisääntymisenä; kehottaa komissiota analysoimaan kohdattuja tai oletettuja vaikeuksia ja suosittelemaan tarvittavaa sääntelyn mukauttamista;

               6.

               toteaa, että komissio on sitoutunut yhdenmukaistamaan pääosastojensa toimintakertomusten esittämistavan; toivoo, että yhteisöjen erillisvirastojen sisällöltään erittäin vaihtelevien toimintakertomusten osalta omaksuttaisiin vastaava lähestymistapa; pyytää komissiota täsmentämään erillisvirastoille toimintaa koskevat tiedot ja indikaattorit, joiden ilmoittaminen on pakollista;

               7.

               panee tyytyväisenä merkille, että tilintarkastustuomioistuin on saanut riittävän varmuuden siitä, että 31. joulukuuta 2004 päättyneen varainhoitovuoden tilit ovat luotettavat ja tilien perustana olevat toimet ovat kokonaisuutena arvioiden lailliset ja asianmukaiset;

               8.

               toivoo saavansa tietoa kaikista isäntämaa Alankomaiden viranomaisten aikeista osoittaa Eurojust-yksikölle uusia toimitiloja; odottaa erityisesti saavansa tietoa siitä, onko mahdollista sijoittaa Eurojust-yksikkö ja Europol samoihin toimitiloihin ja mitkä ovat tämän toimenpiteen edellytykset sekä millaista taloudellista tukea isäntämaa aikoo osoittaa Eurojust-yksikölle tätä varten;

               9.

               toteaa, että Eurojust-yksikön toteuttama talousarvio poikkeaa budjettivallan käyttäjän laatimasta talousarviosta; vaatii, että Eurojust-yksikkö noudattaa asianmukaisia menettelyjä ja odottaa budjettivallan käyttäjän hyväksyntää ennen kuin toteuttaa tulevaisuudessa tällaisia muutoksia;

               10.

               korostaa, että periaatetta, jonka mukaan tulojen ja menojen hyväksyjän sekä tilinpitäjän tehtävät on pidettävä erillään, olisi noudatettava ja että vuoden 2004 tilanne, jossa sama henkilö toimi molemmissa tehtävissä, ei saa toistua;

               11.

               kehottaa komissiota auttamaan erillisvirastoja noudattamaan mahdollisimman tarkasti tulevalle vuodelle suunniteltua työohjelmaa, mikä mahdollistaa toiminnan asianmukaisen suunnittelun ja toteuttamisen, ja ennen kaikkea välttämään työmäärää koskevien merkittävien muutosten tekemistä viime hetkellä;

               12.

               pyytää komissiota parantamaan erillisvirastojen välistä synergiaa tehostamalla yhteistyötä, välttämällä päällekkäistä työtä ja korjaamalla puutteita, etenkin sellaisilla yhteisillä aloilla kuten koulutus, yhteisön toimintalinjojen toteutus kauttaaltaan, uusimpien hallintojärjestelmien käyttö ja moitteettomaan varainhoitoon liittyvien ongelmien ratkaiseminen.

      (1)  EUVL C 269, 28.10.2005, s. 33.

      (2)  EUVL C 332, 28.12.2005, s. 68.

      (3)  EYVL L 248, 16.9.2002, s. 1.

      (4)  EYVL L 63, 6.3.2002, s. 1, päätös sellaisena kuin se on muutettuna päätöksellä 2003/659/YOS (EUVL L 245, 29.9.2003, s. 44).

      (5)  EYVL L 357, 31.12.2002, s. 72, asetus sellaisena kuin se on muutettuna asetuksella (EY, Euratom) N:o 1261/2005 (EUVL L 201, 2.8.2005, s. 3).


title: 2010/448/YUTP: Neuvoston päätös 2010/448/YUTP, annettu 11 päivänä elokuuta 2010 , Moldovan tasavaltaan nimitetyn Euroopan unionin erityisedustajan toimeksiannon jatkamisesta

text:
               12.8.2010

               FI

               Euroopan unionin virallinen lehti

               L 211/40

         NEUVOSTON PÄÄTÖS 2010/448/YUTP,
   annettu 11 päivänä elokuuta 2010,
   Moldovan tasavaltaan nimitetyn Euroopan unionin erityisedustajan toimeksiannon jatkamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 28 artiklan, 31 artiklan 2 kohdan ja 33 artiklan,
   ottaa huomioon unionin ulkoasioiden ja turvallisuuspolitiikan korkean edustajan ehdotuksen,
   sekä katsoo seuraavaa:

               (1)

               Neuvosto hyväksyi 15 päivänä helmikuuta 2007 yhteisen toiminnan 2007/107/YUTP (1), jolla Kálmán MIZSEI nimitettiin Euroopan unionin erityisedustajaksi, jäljempänä ‘erityisedustaja’, Moldovan tasavaltaan.

               (2)

               Neuvosto hyväksyi 22 päivänä helmikuuta 2010 päätöksen 2010/108/YUTP (2), jolla erityisedustajan toimeksiantoa jatkettiin 31 päivään elokuuta 2010.

               (3)

               Erityisedustajan toimeksiantoa olisi jatkettava 28 päivään helmikuuta 2011 tai siihen saakka, kun neuvosto unionin ulkoasioiden ja turvallisuuspolitiikan korkean edustajan, jäljempänä ’korkea edustaja’, ehdotuksesta päättää, että päätöksessä 2010/108/YUTP esitettyjä toimia vastaavat asianmukaiset toimet on otettu käyttöön Euroopan ulkosuhdehallinnossa, ja päättää toimeksiannon.

               (4)

               Erityisedustaja toteuttaa toimeksiantonsa tilanteessa, joka voi huonontua ja saattaa vaikuttaa haitallisesti Euroopan unionista tehdyn sopimuksen 21 artiklassa vahvistettuihin yhteisen ulko- ja turvallisuuspolitiikan tavoitteisiin,

         ON HYVÄKSYNYT TÄMÄN PÄÄTÖKSEN:
   1 artikla
   Muutetaan päätös 2010/108/YUTP seuraavasti:

               1)

               Korvataan 1 artikla seuraavasti:
               ”1 artikla
               Euroopan unionin erityisedustaja
               Jatketaan Kálmán MIZSEIn toimeksiantoa erityisedustajana Moldovan tasavallassa 28 päivään helmikuuta 2011 tai siihen saakka, kun neuvosto korkean edustajan ehdotuksesta päättää, että nykyisessä päätöksessä esitettyjä toimia vastaavat asianmukaiset toimet on otettu käyttöön Euroopan ulkosuhdehallinnossa, ja päättää toimeksiannon.”

               2)

               Korvataan 5 artikla seuraavasti:
               ”5 artikla
               Rahoitus
               1.   Erityisedustajan toimeksiantoon liittyviin menoihin tarkoitettu rahoitusohje 1 päivänä maaliskuuta 2010 alkavalle ja 31 päivänä elokuuta 2010 päättyvälle kaudelle on 1 025 000 euroa.
               2.   Erityisedustajan toimeksiantoon liittyviin menoihin tarkoitettu rahoitusohje 1 päivänä syyskuuta 2010 alkavalla ja 28 päivänä helmikuuta 2011 päättyvällä kaudella on 830 000 euroa.
               3.   Menoja hallinnoidaan unionin yleiseen talousarvioon sovellettavien menettelyjen ja sääntöjen mukaisesti.
               4.   Erityisedustajan ja komission välillä tehdään sopimus menojen hallinnoinnista. Erityisedustaja on tilivelvollinen komissiolle kaikista menoista.”

         2 artikla
   Voimaantulo
   Tämä päätös tulee voimaan päivänä, jona se hyväksytään.

      Tehty Brysselissä 11 päivänä elokuuta 2010.

            Neuvoston puolesta

            Puheenjohtaja

         S. VANACKERE

      (1)  EUVL L 46, 16.2.2007, s. 59.

      (2)  EUVL L 46, 23.2.2010, s. 12.


title: 2010/208/: Neuvoston päätös, annettu 29 päivänä maaliskuuta 2010 , Fidžin tasavallan kanssa AKT–EY-kumppanuussopimuksen 96 artiklan ja kehitysyhteistyön rahoitusvälineen 37 artiklan nojalla käytyjen neuvottelujen päättämisestä tehdyn päätöksen 2007/641/EY muuttamisesta ja jatkamisesta

text:
               9.4.2010

               FI

               Euroopan unionin virallinen lehti

               L 89/7

         NEUVOSTON PÄÄTÖS,
   annettu 29 päivänä maaliskuuta 2010,
   Fidžin tasavallan kanssa AKT–EY-kumppanuussopimuksen 96 artiklan ja kehitysyhteistyön rahoitusvälineen 37 artiklan nojalla käytyjen neuvottelujen päättämisestä tehdyn päätöksen 2007/641/EY muuttamisesta ja jatkamisesta
   (2010/208/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon Cotonoussa 23 päivänä kesäkuuta 2000 allekirjoitetun (1) ja Luxemburgissa 25 päivänä kesäkuuta 2005 muutetun (2) Afrikan, Karibian ja Tyynenmeren valtioiden ryhmän jäsenten sekä Euroopan yhteisön ja sen jäsenvaltioiden välisen AKT–EY-kumppanuussopimuksen, jäljempänä ’AKT–EY-kumppanuussopimus’, ja erityisesti sen 96 artiklan,
   ottaa huomioon neuvostossa kokoontuneiden jäsenvaltioiden hallitusten edustajien sisäisen sopimuksen AKT–EY-kumppanuussopimuksen täytäntöönpanemiseksi toteutettavista toimenpiteistä ja noudatettavista menettelyistä (3) ja erityisesti sen 3 artiklan,
   ottaa huomioon kehitysyhteistyön rahoitusvälineen perustamisesta 18 päivänä joulukuuta 2006 annetun Euroopan parlamentin ja neuvoston asetuksen (EY) N:o 1905/2006 (4), jäljempänä ’kehitysyhteistyön rahoitusväline’, ja erityisesti sen 37 artiklan,
   ottaa huomioon Euroopan komission ehdotuksen,
   sekä katsoo seuraavaa:

               (1)

               AKT–EY-kumppanuussopimuksen 9 artiklassa tarkoitettuja olennaisia osia on rikottu.

               (2)

               Kehitysyhteistyön rahoitusvälineen 3 artiklassa tarkoitettuja arvoja on loukattu.

               (3)

               AKT-maiden ja Fidžin tasavallan kanssa aloitettiin 18 päivänä huhtikuuta 2007 AKT–EY-kumppanuussopimuksen 96 artiklan ja kehitysyhteistyön rahoitusvälineen 37 artiklan nojalla viralliset neuvottelut, joiden aikana Fidžin viranomaiset antoivat erityisiä sitoumuksia Euroopan unionin toteamien ongelmien korjaamiseksi ja lupasivat panna sitoumukset täytäntöön.

               (4)

               Muutamien edellä tarkoitettujen sitoumusten osalta on tehty joitakin merkittäviä aloitteita. Sen sijaan AKT–EY-kumppanuussopimuksen olennaisia osia ja kehitysyhteistyön rahoitusvälinettä koskevia tärkeitä sitoumuksia ei ole vielä pantu täytäntöön, minkä lisäksi viimeaikainen kehitys on eräiden keskeisten sitoumusten osalta ollut selvästi taantuvaa, kuten perustuslain kumoaminen ja vaalien järjestämisen uusi huomattava lykkääntyminen.

               (5)

               Neuvoston päätöksen 2007/641/EY (5), sellaisena kuin se on jatkettuna neuvoston päätöksellä 2009/735/EY (6), soveltaminen päättyy 31 päivänä maaliskuuta 2010. Tämän vuoksi olisi päätöksen 2007/641/EY soveltamisen kestoa jatkettava,

         ON HYVÄKSYNYT TÄMÄN PÄÄTÖKSEN:
   1 artikla
   Muutetaan päätös 2007/641/EY seuraavasti:

               1)

               Korvataan 3 artiklan toisessa kohdassa oleva ilmaisu ”31 päivänä maaliskuuta 2010” ilmauksella ”1 päivänä lokakuuta 2010”.

               2)

               Korvataan liite tämän päätöksen liitteellä.

         2 artikla
   Tämä päätös tulee voimaan päivänä, jona se hyväksytään.
   3 artikla
   Tämä päätös julkaistaan Euroopan unionin virallisessa lehdessä.

      Tehty Brysselissä 29 päivänä maaliskuuta 2010.

            Neuvoston puolesta

            Puheenjohtaja

         E. ESPINOSA

      (1)  EYVL L 317, 15.12.2000, s. 3.

      (2)  EUVL L 287, 28.10.2005, s. 4.

      (3)  EYVL L 317, 15.12.2000, s. 376.

      (4)  EUVL L 378, 27.12.2006, s. 41.

      (5)  EUVL L 260, 5.10.2007, s. 15.

      (6)  EUVL L 262, 6.10.2009, s. 43.

      LIITE

                  Hänen Ylhäisyytensä Ratu Epeli NAILATIKAU

                  Fidžin tasavallan presidentti

                  Suva

                  Fidžin tasavalta

            Teidän Ylhäisyytenne,
      Euroopan unioni antaa suuren merkityksen Cotonoun sopimuksen 9 artiklan ja kehitysyhteistyön rahoitusvälineen 3 artiklan määräyksille. AKT–EY-kumppanuus perustuu ihmisoikeuksien, demokratian periaatteiden ja oikeusvaltioperiaatteen kunnioittamiseen. Ne ovat Cotonoun sopimuksen olennaiset osat ja suhteidemme perusta.
      Euroopan unionin neuvosto tuomitsi 11 päivänä joulukuuta 2006 Fidžin sotilasvallankaappauksen.
      Koska Fidžillä 5 päivänä joulukuuta 2006 tapahtunut sotilasvallankaappaus rikkoo sopimuksen 9 artiklassa mainittuja olennaisia osia, EU kutsui Cotonoun sopimuksen 96 artiklan nojalla Fidžin neuvotteluihin sopimuksessa määrätyin tavoin, jotta tilannetta voitaisiin tutkia perusteellisesti ja toteuttaa tarvittaessa toimenpiteitä sen korjaamiseksi.
      Neuvottelujen virallinen osuus alkoi Brysselissä 18 päivänä huhtikuuta 2007. EU piti myönteisenä, että väliaikaishallitus vahvisti tuolloin joukon jäljempänä lueteltuja ihmisoikeuksien, perusvapauksien, demokratian periaatteiden ja oikeusvaltioperiaatteen kunnioittamiseen liittyviä sitoumuksia ja ehdotti myönteisiä toimia niiden täytäntöön panemiseksi.
      Sittemmin ja varsinkin huhtikuussa 2009 maan kehityksessä on valitettavasti ollut joukko takaiskuja, mikä tarkoittaa sitä, että Fidži on nyt rikkonut useita antamiaan sitoumuksia. Näihin rikkomuksiin kuuluvat etenkin perustuslain kumoaminen, hyvin huomattava viive parlamenttivaalien järjestämisessä ja ihmisoikeusrikkomuksia. Vaikka sitoumusten täytäntöönpano on viivästynyt huomattavasti, suurin osa niistä on edelleen erittäin merkityksellisiä Fidžin nykytilanteessa, ja ne on siksi liitetty tähän kirjeeseen. Koska Fidži on yksipuolisesti päättänyt rikkoa eräitä keskeisiä sitoumuksia, se on menettänyt kehitysyhteistyön määrärahoja.
      EU ilmaisee kuitenkin Cotonoun sopimuksen perustana olevan kumppanuuden hengessä olevansa valmis aloittamaan uudet viralliset neuvottelut heti, kun on todellisia mahdollisuuksia saattaa ne myönteiseen päätökseen. Väliaikainen pääministeri on 1 päivänä heinäkuuta 2009 esittänyt uudistuksia ja demokratiaan paluuta koskevan etenemissuunnitelman. EU on valmis aloittamaan etenemissuunnitelmaa koskevan vuoropuhelun ja harkitsemaan uusien neuvottelujen käymistä sen pohjalta. Tämän mukaisesti EU on päättänyt jatkaa Fidžiin soveltamiensa aiheellisten toimenpiteiden voimassaoloa luodakseen mahdollisuuden uusille neuvotteluille. Vaikka osa aiheellisista toimenpiteistä ei ole enää ajankohtaisia, on tultu siihen tulokseen, että niiden yksipuolisen ajan tasalle saattamisen sijaan EU haluaa edelleen tutkia mahdollisuuksia käydä Fidžin kanssa uusia neuvotteluja. Tästä syystä on erityisen tärkeää, että väliaikaishallitus sitoutuu käymään kansallisen tason poliittista vuoropuhelua kaikkien osapuolten kanssa ja suhtautumaan joustavasti etenemissuunnitelmaa koskevaan aikatauluun. Vaikka EU:n kanta perustuu nyt ja tulevaisuudessa tarkistetun Cotonoun sopimuksen olennaisille osille ja perusperiaatteille etenkin vuoropuhelun käymisen keskeisen aseman ja keskinäisten velvoitteiden noudattamisen osalta, se korostaa, ettei EU:lla ole ennakkonäkemystä tulevien neuvottelujen tuloksesta.
      Jos uudet neuvottelut johtavat siihen, että Fidži antaa merkittäviä sitoumuksia, EU on valmis tarkastelemaan aiheellisia toimenpiteitä uudelleen varhennetusti ja myönteisessä hengessä. Jos taas Fidžin tilanne ei parane, se menettää edelleen kehitysyhteistyön määrärahoja. EU perustaa tulevat päätöksensä sokeripöytäkirjan maiden liitännäistoimenpiteistä ja kymmenennen Euroopan kehitysrahaston, jäljempänä ’EKR’, maaohjelmasta Fidžin osalta erityisesti arvioon, jonka se tekee perustuslaillisen järjestyksen palauttamisessa tapahtuneesta edistyksestä.
      Siihen asti, kun uudet neuvottelut on käyty, EU kehottaa Fidžiä jatkamaan ja tehostamaan poliittista vuoropuhelua.
      Aiheelliset toimenpiteet ovat seuraavat:

                  —

                  humanitaarista apua sekä kansalaisyhteiskunnalle tarkoitettua suoraa tukea voidaan jatkaa;

                  —

                  käynnissä ja/tai valmisteilla olevia, erityisesti kahdeksannesta ja yhdeksännestä EKR:stä rahoitettavia yhteistyötoimia voidaan jatkaa;

                  —

                  demokratiaan paluuta helpottavia ja hallintotapaa parantavia yhteistyötoimia voidaan jatkaa, paitsi jos olosuhteet ovat hyvin poikkeukselliset;

                  —

                  sokerialan uudistusta koskevia vuoden 2006 liitännäistoimenpiteitä voidaan jatkaa. Fidži allekirjoitti rahoitussopimuksen teknisellä tasolla 19 päivänä kesäkuuta 2007. Huomattakoon, että rahoitussopimukseen sisältyy lykkäävä ehto;

                  —

                  väliaikaishallitus hyväksyi 19 päivänä kesäkuuta 2007 Tyynenmeren saarten foorumin riippumattomien vaaliasiantuntijoiden 7 päivänä kesäkuuta päivätyn raportin väliaikaishallituksen ja EU:n 18 päivänä huhtikuuta 2007 sopiman sitoumuksen nro 1 mukaisesti. Näin ollen sokerialan uudistuksen vuosien 2008–2010 liitännäistoimenpiteitä koskevan monivuotisen maaohjelman valmistelua voidaan jatkaa sen allekirjoittamista silmällä pitäen;

                  —

                  kymmenennen EKR:n maakohtainen strategia-asiakirja ja maaohjelma alustavine määrärahoineen voidaan viimeistellä, allekirjoittaa teknisellä tasolla ja panna täytäntöön, ja kannustinerä, jonka suuruus on enimmillään 25 prosenttia asianomaisesta määrästä, voidaan myöntää edellyttäen, että ihmisoikeuksia ja oikeusvaltioperiaatetta koskevista sitoumuksista pidetään kiinni. Tämä tarkoittaa erityisesti, että väliaikaishallitus pitää perustuslain voimassa, että oikeuslaitoksen riippumattomuutta kunnioitetaan täysimääräisesti, että 6 päivänä syyskuuta 2007 uudelleen käyttöön otetut poikkeustilamääräykset kumotaan mahdollisimman pian, että kaikki väitetyt ihmisoikeusrikkomukset tutkitaan ja käsitellään Fidžin lakien mukaisilla menettelyillä ja foorumeilla ja että väliaikaishallitus tekee parhaansa estääkseen turvallisuusviranomaisia antamasta pelottelevia lausuntoja;

                  —

                  vuoden 2007 sokerimäärärahaa ei ole myönnetty;

                  —

                  vuoden 2008 sokerimääräraha on käytettävissä, jos esitetään selviys siitä, että vaalien valmistelu etenee sovittujen sitoumusten mukaisesti, uskottavasti ja aikataulussa, erityisesti väestölaskennan,vaalipiirien rajojen uudelleen määrittelyn ja perustuslain mukaisen vaaliuudistuksen sekä keskusvaalilautakunnan toiminnan varmistamisen edellyttämien toimenpiteiden osalta, mihin kuuluu vaalien valvojan nimeäminen 30 päivään syyskuuta 2007 mennessä perustuslain mukaisesti. Vuoden 2008 sokerimääräraha menetettiin 31 päivänä joulukuuta 2009;

                  —

                  vuoden 2009 sokerimääräraha peruttiin toukokuussa 2009, koska väliaikaishallitus päätti lykätä parlamenttivaaleja syyskuulle 2014;

                  —

                  vuoden 2010 sokerimäärärahan myöntäminen riippuu demokratiakehityksen jatkumisesta;

                  —

                  tässä kirjeessä esitetyn lisäksi voidaan harkita lisätukea keskeisten, etenkin vaalien valmistelua ja/tai toimittamista tukevien sitoumusten valmisteluun ja täytäntöönpanoon;

                  —

                  alueellinen yhteistyö ja Fidžin osallistuminen siihen säilyvät ennallaan;

                  —

                  yhteistyötä Euroopan investointipankin ja yritysten kehittämiskeskuksen kanssa voidaan jatkaa edellyttäen, että annetut sitoumukset pannaan täytäntöön aikataulun mukaisesti.

            Sitoumusten noudattamista seurataan liitteessä esitettyjen säännöllistä vuoropuhelua, tarkastuskäyntien yhteydessä tehtävää yhteistyötä ja raportointia koskevien sitoumusten mukaisesti.
      Lisäksi EU odottaa Fidžin tekevän täysimääräistä yhteistyötä Tyynenmeren saarten foorumin kanssa pantaessa täytäntöön arvovaltaisten henkilöiden ryhmän suosituksia sellaisina kuin foorumin ulkoministerit hyväksyivät ne kokouksessaan Vanuatulla 16 päivänä maaliskuuta 2007.
      Euroopan unioni jatkaa Fidžin tilanteen tiivistä seuraamista. Fidžin kanssa käydään Cotonoun sopimuksen 8 artiklan nojalla tehostettua poliittista vuoropuhelua tavoitteena varmistaa ihmisoikeuksien kunnioittaminen, demokratian palauttaminen ja oikeusvaltioperiaatteen noudattaminen, kunnes molemmat osapuolet toteavat, että tehostettu vuoropuhelu on täyttänyt tarkoituksensa.
      Jos väliaikaishallitus hidastaa annettujen sitoumusten täytäntöönpanoa, keskeyttää sen tai perääntyy sitoumuksista, EU pidättää itselleen oikeuden muuttaa aiheellisia toimenpiteitä.
      EU painottaa, että Fidžillä sen yhteistyössä EU:n kanssa olevat etuoikeudet riippuvat siitä, miten Cotonoun sopimuksen olennaisia osia ja kehitysyhteistyön rahoitusvälineessä tarkoitettuja arvoja kunnioitettaan. Jotta EU vakuuttuisi siitä, että väliaikaishallitus on täysin valmis täyttämään antamansa sitoumukset, niiden täytäntöönpanossa on edistyttävä merkittävästi jo varhaisessa vaiheessa.
      Kunnioittavasti
      Tehty Brysselissä

            Komission puolesta

            Neuvoston puolesta

         LIITTEEN LIITE

            FIDŽIN TASAVALLAN KANSSA SOVITUT SITOUMUKSET

         A.   Demokratian periaatteiden kunnioittaminen

         Sitoumus nro 1
         Vapaat ja rehelliset parlamenttivaalit järjestetään 24 kuukauden kuluessa 1 päivästä maaliskuuta 2007 edellyttäen, että se on Tyynenmeren saarten foorumin sihteeristön nimeämien riippumattomien tarkastajien suorittaman arvioinnin päätelmien mukaista. Vaaleihin johtavia prosesseja valvotaan, mukautetaan ja tarkistetaan tarvittaessa yhdessä sovittujen arviointiperusteiden mukaan. Tämä merkitsee erityisesti, että

                     —

                     väliaikaishallitus vahvistaa 30 päivään kesäkuuta 2007 mennessä aikataulun, jossa esitetään päivämäärät uusien parlamenttivaalien valmistelujen eri vaiheiden päätökseen saattamiselle;

                     —

                     aikataulussa määritetään väestölaskennan, vaalipiirien rajojen uudelleen määrittelyn ja vaaliuudistuksen ajankohdat;

                     —

                     vaalipiirien rajojen määrittely ja vaaliuudistus toteutetaan perustuslain mukaisesti;

                     —

                     keskusvaalilautakunnan toiminnan varmistamiseksi toteutetaan toimenpiteitä, joihin kuuluu vaalivalvojan nimittäminen 30 päivään syyskuuta 2007 mennessä perustuslain mukaisesti;

                     —

                     varapresidentti nimitetään perustuslain mukaisesti.

               Sitoumus nro 2
         Lainsäädäntöön sekä vero- ja muuhun politiikkaan liittyviä merkittäviä aloitteita ja muutoksia hyväksyessään väliaikaishallitus ottaa huomioon kansalaisyhteiskunnan ja muiden tärkeiden sidosryhmien kanssa käydyt keskustelut.
         B.   Oikeusvaltioperiaate

         Sitoumus nro 1
         Väliaikainen hallitus tekee parhaansa estääkseen turvallisuusviranomaisia antamasta pelottelevia lausuntoja.
         Sitoumus nro 2
         Väliaikaishallitus pitää voimassa vuoden 1997 perustuslain ja takaa perustuslaillisten instituutioiden, kuten Fidžin ihmisoikeuskomission, julkisen palvelun komission ja perustuslaillisten elinten komission normaalin ja riippumattoman toiminnan. Suuren heimopäälliköiden neuvoston huomattava itsenäisyys säilytetään ja sen toimintaa jatketaan.
         Sitoumus nro 3
         Oikeuslaitoksen riippumattomuutta kunnioitetaan täysimääräisesti, se saa työskennellä vapaasti, ja kaikki asianosaiset noudattavat sen päätöksiä. Erityisesti

                     —

                     väliaikaishallitus sitoutuu nimittämään perustuslain 138 §:n 3 momentissa tarkoitetun tuomioistuimen 15 päivään heinäkuuta 2007 mennessä;

                     —

                     tuomarien nimittäminen ja erottaminen tapahtuu vastedes tiukasti perustuslain säännösten ja menettelysääntöjen mukaisesti;

                     —

                     asevoimat, poliisi tai väliaikaishallitus eivät puutu millään tavalla oikeudenkäyntimenettelyyn, ja ne kunnioittavat täysimääräisesti oikeudellista ammattia harjoittavien työtä.

               Sitoumus nro 4
         Kaikki korruptioon liittyvät rikoskanteet käsitellään asianmukaisia oikeudellisia kanavia käyttäen, ja muut väitettyjä korruptiotapauksia tutkimaan mahdollisesti perustettavat elimet toimivat perustuslain puitteissa.
         C.   Ihmisoikeudet ja perusvapaudet

         Sitoumus nro 1
         Väliaikaishallitus toteuttaa kaikki tarvittavat toimenpiteet helpottaakseen sitä, että kaikkien väitettyjen ihmisoikeusrikkomusten tutkinta tai käsittely tapahtuu Fidžin lakien mukaisilla menettelyillä ja foorumeilla.
         Sitoumus nro 2
         Väliaikaishallitus kumoaa poikkeustilamääräykset toukokuussa 2007 edellyttäen, etteivät kansallinen turvallisuus, yleinen järjestys ja yleinen turvallisuus ole uhattuina.
         Sitoumus nro 3
         Väliaikaishallitus sitoutuu huolehtimaan siitä, että Fidžin ihmisoikeuskomissio toimii täysin riippumattomasti ja perustuslain mukaisesti.
         Sitoumus nro 4
         Sananvapautta ja tiedotusvälineiden vapautta kunnioitetaan täysimääräisesti niiden kaikissa muodoissa perustuslaissa säädetyn mukaisesti.
         D.   Sitoumusten noudattamisen seuranta

         Sitoumus nro 1
         Väliaikaishallitus sitoutuu käymään säännöllistä vuoropuhelua mahdollistaakseen edistymisen arvioinnin ja antaa EU:n ja EY:n viranomaisille ja edustajille mahdollisuuden tutustua rajoituksetta kaikkiin tietoihin, jotka liittyvät ihmisoikeuksia, demokratian rauhanomaista palauttamista ja oikeusvaltion toteutumista Fidžillä koskeviin kysymyksiin.
         Sitoumus nro 2
         Väliaikaishallitus tekee täyttä yhteistyötä EU:n ja EY:n mahdollisesti tekemien, edistymistä arvioivien ja seuraavien tarkastuskäyntien aikana.
         Sitoumus nro 3
         Väliaikaishallitus raportoi tilanteen edistymisestä Cotonoun sopimuksen olennaisten osien ja sitoumusten osalta toimittamalla kertomuksen joka kolmas kuukausi 30 päivästä kesäkuuta 2007 alkaen.
         Tiettyjä kysymyksiä voidaan käsitellä tuloksellisesti vain pragmaattisella lähestymistavalla, jossa otetaan huomioon nykyinen tilanne ja tähdätään tulevaisuuteen.


title: 2009/737/EY: Komission päätös, tehty 5 päivänä lokakuuta 2009 , viskin maahantuontiin ja myyntiin Uruguayssa vaikuttavia Uruguayn itäisen tasavallan toimenpiteitä koskevan tutkimusmenettelyn päättämisestä

text:
               6.10.2009

               FI

               Euroopan unionin virallinen lehti

               L 262/52

      KOMISSION PÄÄTÖS,
   tehty 5 päivänä lokakuuta 2009,
   viskin maahantuontiin ja myyntiin Uruguayssa vaikuttavia Uruguayn itäisen tasavallan toimenpiteitä koskevan tutkimusmenettelyn päättämisestä
   (2009/737/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon yhteisön menettelyistä yhteisessä kauppapolitiikassa kansainvälisen kaupan säännöissä yhteisölle annettujen, erityisesti Maailman kauppajärjestössä (WTO) käyttöön otettujen oikeuksien käyttämisen varmistamiseksi 22 päivänä joulukuuta 1994 annetun neuvoston asetuksen (EY) N:o 3286/94 (1) ja erityisesti sen 11 artiklan 1 kohdan,
   sekä katsoo seuraavaa:
   A.   MENETTELYN TAUSTA

               (1)

               Scotch Whisky Association (SWA) teki 2 päivänä syyskuuta 2004 valituksen asetuksen (EY) N:o 3286/94 (jäljempänä ’asetus’) 4 artiklan nojalla skotlantilaisen viskin tuotannonalaa edustavien jäsentensä puolesta.

               (2)

               Valituksen tekijä väitti, että skotlantilaisen viskin myyntiä yhteisöstä Uruguayn itäiseen tasavaltaan haittasivat useat asetuksen 2 artiklan 1 kohdassa tarkoitetut kaupan esteet. Kaikki väitetyt kaupan esteet liittyivät suoraan Uruguayn IMESI-valmisteveroon (Impuesto Especifico Interno), ja ne olivat seuraavat:

                           a)

                           kolme vuotta tai sitä kauemmin kypsytettyjen viskien sulkeminen pois alhaisimmasta veroluokasta;

                           b)

                           IMESI-järjestelmän avoimuuden ja ennustettavuuden puute;

                           c)

                           vaatimus veromerkkien kiinnittämisestä maahantuotuihin viskeihin;

                           d)

                           vaatimus tuontiverojen ennakkomaksusta.

               (3)

               Valituksen tekijä väitti myös, että nämä käytännöt aiheuttivat asetuksen 2 artiklan 4 kohdassa tarkoitettuja epäsuotuisia kaupallisia vaikutuksia.

               (4)

               Komissio päätti asetuksella perustettua neuvoa-antavaa komiteaa kuultuaan, että oli olemassa riittävästi näyttöä, jonka perusteella voitiin aloittaa tutkimusmenettely asiaan liittyvien oikeudellisten kysymysten ja tosiasioiden tarkastelemiseksi. Tutkimusmenettely aloitettiin 23 päivänä lokakuuta 2004 (2).

         B.   TUTKIMUSMENETTELYN PÄÄTELMÄT

               (5)

               Tutkimusmenettelyn aikana Uruguayn viranomaiset ilmoittivat haluavansa löytää molempia osapuolia tyydyttävän ratkaisun. Komission yksiköt suostuivat keskustelemaan mahdollisuuksista ratkaista valituksessa esitetyt kysymykset. Keskustelun pohjalta Uruguayn viranomaiset ehdottivat asian ratkaisemista seuraavasti:

                           a)

                           Uruguay ehdotti luopuvansa 1 päivästä heinäkuuta 2005 alkaen vaatimuksesta sulkea alhaisimman veroluokan ulkopuolelle kaikki yli kolme vuotta kypsytetyt viskit (EU-lainsäädännön mukaan viskejä on kypsytettävä vähintään kolme vuotta);

                           b)

                           veromerkkien kiinnittämistä maahantuotuihin viskipulloihin koskevan syrjivän vaatimuksen osalta Uruguay sitoutui muuttamaan lainsäädäntöään 30 päivään kesäkuuta 2005 mennessä ja saattamaan sen voimaan 90 päivän kuluessa;

                           c)

                           SWA oli lisäksi väittänyt, että Uruguayn sisäinen alkoholiverojärjestelmä on GATT-sopimuksen vastainen siltä osin kuin sitä ei hallinnoida yhdenmukaisesti, puolueettomasti ja perustellusti. Uruguayn viranomaiset ehdottivat muuttavansa IMESI-valmisteverojärjestelmän rakennetta, jotta se ”vastaisi paremmin yleisimpiä kansainvälisiä verojärjestelyjä” vuoteen 2006 mennessä;

                           d)

                           tuontiveron 80 prosentin suuruiseen ennakkomaksuun liittyen sovittiin, että Uruguay voi säilyttää IMESI-valmisteveron ennakkomaksujärjestelmän ehkäistäkseen veronkiertoa.

         C.   TUTKIMUKSEN JÄLKEINEN KEHITYS

               (6)

               Kaksi ensimmäistä Uruguayn viranomaisten ehdottamaa toimenpidettä toteutettiin sovitussa ajassa, mutta IMESI-järjestelmän muuttaminen viivästyi vuoteen 2007, jolloin Uruguay otti käyttöön uuden valmisteveroa koskevan lainsäädännön hyväksymällä asetuksen N:o 520/2007 27 päivänä joulukuuta 2007.

               (7)

               Komissio pyysi Uruguaylta vuoden 2008 alussa useita selvityksiä kyseisen sisäisen verotusjärjestelmän rakenteen muuttamisesta, ja ne toimitettiin toukokuussa 2009. Uruguayn toimittamat selvitykset vahvistivat, että Uruguayn järjestelmä toimii tavalla, joka vastaa WTO:n velvoitteita ja Uruguayn sitoumuksia ratkaisuun.

         D.   PÄÄTELMÄT JA SUOSITUKSET

               (8)

               Edellä esitetyn tarkastelun perusteella katsotaan, että tutkimusmenettely on johtanut tyydyttävään tilanteeseen niiden kauppaan kohdistuneiden esteiden osalta, joita SWA tekemässään valituksessa väitti esiintyvän. Sen vuoksi tutkimusmenettely olisi päätettävä asetuksen 11 artiklan 1 kohdan mukaisesti.

               (9)

               Neuvoa-antavaa komiteaa on kuultu tässä päätöksessä säädetyistä toimenpiteistä,

         ON PÄÄTTÄNYT SEURAAVAA:
   Ainoa artikla
   Viskin maahantuotiin ja myyntiin Uruguayssa vaikuttavia Uruguayn itäisen tasavallan toimenpiteitä koskeva tutkimusmenettely päätetään.

      Tehty Brysselissä 5 päivänä lokakuuta 2009.

            Komission puolesta

         Catherine ASHTON

            Komission jäsen

      (1)  EYVL L 349, 31.12.1994, s. 71.

      (2)  EUVL C 261, 23.10.2004, s. 3.